Муқаддас Калом ғийбат ҳақида нима дейди? — Dilkashradio.com\nАссалому алайкум қадрдон опа-сингиллар. Биласизки, аёллар ғийбат қилишга ва бошқаларнинг ишига аралашишга жуда мойил бўладилар. Бироқ биз Худони таниб билганимиздан кейин, эски табиатимизга ҳос бўлган бу одатни бир четга улоқтиришимиз керак. Ғийбат Худога ёқмайдиган гуноҳлардан бири. Шунга қарамай, Муқаддас Каломда бу ҳақида бирор нима дейилганми? Буни ҳозир сизлар билан бирга билиб оламиз. Сиз ҳам ғийбат қиласизми? Биз аёллар бир-бирларимиз билан маълумот алмашишни яхши кўрамиз. Биз жуда қизиқувчан ва бошқаларнинг қандай яшаётганига қизиқадиган тоифага кирамиз. Ҳамма нарсадан огоҳ бўлиб юриш яхшику, дейдиганлар ҳам топилади. Аммо ғийбат яхшилик келтирмайди. Ҳаммамиз ҳам яхши ҳикоя эшитишни ёқтирамиз. Аммо биз ҳаётини ҳикоя қилаётган одам буни ёқтирмаслиги тайин. У одам ҳақида миш-мишлар тарқатиш, ўша одамга зиён келтиради. Ғийбат бу одамларни ҳукм қилиш дегани.\nБу ҳақида ўйлаб кўрмаган эдингизми? Албатта биз ким ҳақидадир ортиқча, айтилиши керак бўлмаган маълумотларни гапираётганимизда уни ҳукм қилаётган бўламиз. Инсонни ҳукм қилиш Худонинг иши, бизники эмас. Ғийбат бошқаларда ғийбат қилинаётган одамга нисбатан ҳасад, нафрат ва яна бошқа салбий ҳисларни туғдиради. Бундан ташқари ғийбат қилаётган одамнинг қандай имонли эканини ҳам кўрсатади. Aгар кимдир бошқа бировни ғийбат қилаётган бўлса, демак бу аёл Худо билан яқин эмас, демак у ўзи айтганичалик кучли имонли эмас. Бу бекорчиликдар келиб чиқадиган суҳбат. Агар сиз бекорчи бўлсангиз, демак фойдали ишлар билан шуғулланмайсиз. Демак, сиз унчалик ақлли аёл эмассиз. Суҳбат ғийбатга айланиб кетмаслиги учун ҳар бир художўй аёл сўзларига эҳтиёт бўлиши керак. Муқаддас Калом эса бу ҳақида бизга аниқ кўрсатмалар берган.\nЛевийлар 19 боб 16 оят шундай дейди, “Одамлар орасида қўшнингизни ғийбат қилиб, унинг жонини хавф остига қўйманг. Мен Эгангизман.” Ёки Римликларга 1 боб 29 оят шундай дейди, “Улар ҳар турли адолатсизлик, ёмонлик, очкўзлик ва ёвузликка тўлиб, ҳасадгўйлик, қотиллик, жанжалкашлик, фирибгарлик ва бадфеълликка муккасидан кетгандирлар. Улар ғийбатчи бўлиб, одамларнинг орқасидан гапирадилар.” Каломда яна “Ҳукм қилма, сен ҳам маҳкум бўлмайсан”, деб ёзилган. Аёллар тўпланганида ва бир қарашда беозор суҳбат қураяпти, деб ўйлаганингизда эҳтиёт бўлинг. Бу беозор суҳбат тезгина ғийбатга айланиб кетиши мумкин. Шундай бўлмаслиги учун ғийбат бошланишидан олдин суҳбатни фойдали мавзуга буринг. Масалан бирор бир пишириқни қандай пишириш ёки бу ҳафтада Худо ҳақида нима ўрганганингиз ҳақида гапиришни бошланг.\nБирор ўзимизга ёқмайдиган одамни қоралаш ва уни ҳукм қилиш жуда осон, аммо шайтон диққатингизни ўша одамга қаратганида, ўз-ўзингизга “Худо у ҳақида қандай фикрлайди?”, деган саволни беринг. Имкон қадар бундай ғийбатли суҳбатларга аралашманг. Сулаймон ҳикматларида бир ажойиб оят бор, “Ўтин бўлмаса, ўт ўчиб қолади,\nчақимчи бўлмаса, жанжал тўхтайди. ” Чиндан ҳам шундай, агар сиз ёки кимдир бу суҳбатни тўхтатса, ҳеч қандай ғийбат бўлмайди. Худованд Ўз ҳалқига шундай деган, “сўраб суриштиринглар, яхшилаб текширинглар. Бу жирканч воқеа ҳақиқатан юз берган бўлиб, эшитганларингиз рост бўлиб чиқса,”. Бундан кўриниб турибдики, Худо сўраб-суриштирмай туриб бошқа халққа зиён етказишни истамаган. Сиз ҳам суриштирмай туриб, ғийбат қилманг. Ҳатто сизга айтилаётган фактлар тўғри бўлган тақдирда ҳам ҳукм қилиш сизнинг ишингиз эмас.\nХудонинг назарида Эр-Хотинларнинг қадри бор


Aндижонда яна 19 кишида коронавирус аниқланди\nAндижон вилоятида 31 июль соат 17:00 ҳолатига кўра, коронавирус инфекцияси қайд этилганлар сони 19 кишига ошиб, 995 нафарни ташкил этмоқда. Бу ҳақда Соғлиқни сақлаш вазирлиги матбуот хизмати хабар берди.\nШунингдек, айни пайтга қадар Тошкент шаҳрида 291 нафар, Тошкент вилоятида 184 нафар, Aндижон вилоятида 41 нафар, Хоразм вилоятида 4 нафар ҳамда Фарғона вилоятида ҳам 4 нафар — жами 524 нафар бемор тузалди.\nЭслатиб ўтамиз, Ўзбекистонда 31 июл соат 17:00 ҳолатига кўра, коронавирус инфекцияси қайд этилганлар сони 23 773 нафарга етган. Aйни пайтга қадар 14 204 нафар коронавирус инфекциясига чалинган фуқаролар соғайган. Ҳозирда 9430 нафар беморга шифокорлар томонидан белгиланган стандартлар бўйича даво чоралари кўрилмоқда.


Ирландия республикачилар армияси ўз жанггариларига Шимолий Ирландияда Британия бошқарувига қуролли қаршилик кўрсатишни тўхтатиш ҳақида буйруқ берди.\n05 март 2021, Тошкент вақти: 22:01\nБритания Бош вазири Тони Блэр мазкур қарорни олқишлади.\n“Бу ниҳоят Шимолий Ирландияда уруш ўрнини тинчлик, террор ўрнини сиёсат эгаллайдиган кун бўлиши мумкин” – деди Тони Блэр.\nИрландия республикачилар армиясининг сиёсий қаноти ҳисобланган “Шин Фейн” раҳбари Жерри Адамсга кўра, бу қарор Шимолий Ирландия бўйича музокараларни қайта бошлашга имконият яратади.\nИрландия республикачилар армияси қарийб 30 йилдан бери қуролли қаршилик кўрсатиб келмоқда.


АҚШ Мудофаа вазири Покистонга сафар қилди\nРоберт Гейтс Покистон ҳукумати расмийлари билан ўтказиладиган сўзлашувларда АҚШнинг Афғонистондаги янги стратегияси хусусида фикр алмашишини билдирди.\nПокистон сафари арафасида маҳаллий "The News" нашрига берган интервьюда Роберт Гейтс Покистон ва Афғонистонда фаолият юритаётган жанггариларни ажратиш салбий оқибатларга олиб келиши мумкинлигини таъкидлади.\n- Покистон-Афғонистон чегара ҳудудига ўрнашиб олган жанггарилар тор-мор этилиши шарт, акс ҳолда ҳар иккала миллат ҳам зўравонликлардан азият чекиши мумкин, дея қўшимча қилди АҚШ Мудофаа вазири.\nПокистон ҳукумати мамлакатда қўпорувчилик амалиётлари содир этаётган жанггариларга қарши кенг кўламли ҳарбий амалиётлар ўтказиб келмоқда. Бироқ расмий Исломобод Афғонистонга яқин чегара ҳудудларга ўрнашиб олган толибон жанггариларига қарши амалиётлар бошлашга оид АҚШ чақириқларини инкор қилиб келмоқда.\nГейтс, шунингдек, ўз интервьюсида АҚШ-Покистон муносабатлари сўнгги пайтда бир оз совуқлашгани, бироқ Вашингтон бу давлатни ҳамкор деб билиши ва ўз зиммасига олган мажбуриятларга содиқ қолажагини маълум қилди.\nАҚШ Мудофаа вазири Покистонга келишдан аввал Ҳиндистонда бўлиб, маҳаллий ҳукумат расмийлари билан музокаралар ўтказди.


Шавкат Мирзиёев Хитойдан Ўзбекистонга темир йўл қурилиши зарурати ҳақида гапирди\n20:00 / 09.06.2017\nЎзбекистон ШҲТ мамлакатлари билан иқтисодий алоқаларни чуқурлаштиришни истайди. Бу ҳақда Ўзбекистон президенти Шавкат Мирзиёев ташкилотнинг Остонада бўлиб ўтган саммитидаги чиқишида гапирди.\nПрезидент Ўзбекистон Хитойнинг «Бир минтақа, бир йўл» ташаббуси доирасида катта лойиҳалар амалга оширилишига муҳим аҳамият қаратишини таъкидлаб ўтган.\nШавкат Мирзиёевнинг фикрича, ШҲТнинг биринчи галдаги мақсади минтақанинг улкан салоҳиятидан фойдаланиш бўлиши керак. Президент шу мақсадда транспорт-коммуникация лойиҳалари амалга оширилишига алоҳида эътибор қаратиш кераклигини таъкидлади.\n«Хитой–Қирғизистон–Ўзбекистон темир йўли қурилишининг тезроқ бошланиши энг қисқа вақтда мамлакатларимиз жаҳон бозорига чиқишини таъминлаши мумкин», — деган Ўзбекистон раҳбари.\nУ шунингдек минтақа транзит салоҳиятини самарали ривожантириш бўйича таклифларни мувофиқлаштириш учун ШҲТ мамлакатлари темир йўл маъмуриятлари раҳбарларининг доимий учрашувлари механизмини йўлга қўйишни таклиф қилган.\nХХРнинг Ўзбекистондаги элчиси Сунь Лицзенинг сўзларига, Шавкат Мирзиёев ва ХХР раиси Си Жинпинг ушбу темир йўл қурилишини тезроқ бошлаш бўйича келишиб олган.\nИкки давлат раҳбари темир йўл қурилиши лойиҳасини Ўзбекистон президентининг май ойида Пекинга қилган ташрифи давомида муҳокама қилганди.\nШавкат Мирзиёев ШҲТ доирасида фан ва техника соҳасида, шунингдек, туризм соҳасида ҳамкорлик бўйича таклифлар берган.


Католик черковига янги Папа сайланди\nХорхе Марио Берголио папалик ëпинчиғини киймоқда.\nАргентина кардинали Хорхе Марио Берголио янги Рим Папаси этиб сайланди. Бундан сўнг Францис I номини ташувчи Берголио¸ Лотин Америкасидан Ватикан олий руҳонийлигига сайланган илк кардинал бўлди.\nВатиканда икки кун давом этиб¸ чоршанба куни кечқурун якунланган Папа сайловида 115 кардинал яширин овоз берди. Янги Папа сайланишидан дарак берувчи оқ тутунни кутган ўн минглаб католиклар Ватикандаги Авлиё Петр майдонида Берголио номини олқишлар билан қарши олдилар.\nАйни пайтда¸ кузатувчилар¸ Аргентина кардиналининг Ватикан раҳбарлигига сайланишини кўпчилик учун кутилмаган воқеа сифатида баҳоламоқдалар.\nОзодлик мухбири билан суҳбатда Yale университети қошидаги Илоҳиëт факултети профессори Тереза Бергер Берголионинг илк бор Авлиë Пëтр майдонига қараган балконда кўриниш бериши¸ кўпчиликни ҳайратга солганини айтади:\nБергер: Менимча¸ бу оний ҳайрат эди. Янги сайланган Папанинг номи дастлаб лотин тилида эълон қилинганида сайланиш эҳтимоли баланд бўлган Ватикан кардиналлари билан яхши таниш биз кабилар “Улар орасида Хорхе дегани бормиди? Ким бўлди экан бу?” деб ҳайрон бўлдик. Расмий эълон ўқиб эшиттилгач¸ кўпчилигимиз¸ “Шошма-шошма¸ ким бу ўзи?” деб ўйладик.\nОзодлик: Берголио кардинал сифатида нимаси билан танилган? Унинг асосий қизиқишлари қандай?\nБергер: Берголио анчагина камтар бир одам¸ асосан атроф-муҳит муаммоларига қизиқади. У жўн кардинал эмас¸ теология бўйича фан доктори. У Авлиë Пëтр майдонига қараган балконда кўриниш берганида¸ унинг муҳаббатга сазовор бўла оладиган¸ айни пайтда¸ уятчан одам сифатида кўрдим. Менга бу кўрганим ëқди.\nОзодлик: Янги Папа қашшоқ ва камбағалларга ëрдам бериш борасида қарори қатъий экани ҳақида гапирди.\nБергер: Лотин Америкасидан чиққан католик руҳонийсининг¸ айнан қашшоқлик муаммосига диққат қаратиши жоиз бир ишдир.\nОзодлик: Янги Рим Папаси Францис I аввалги папа Бенедикт XVIдан қандай фарқланади¸ деб ўйлайсиз?\nБергер: Бу ҳақда гапиришга ҳали эрта. Шундай бўлса-да¸ унинг илк кўринишига қараб¸ бу тавофутни тахмин қилиш мумкин. Масалан¸ янги Папа сифатида илк кўриниш берган Берголио¸ фақат оппоқ папалик либосида чиқди ва паталик ëпинчиғини ҳам биринчи дуони қилишдан аввал кийди¸ холос.\nШунингдек¸ мени жуда тўлқинлантирган нарса¸ Берголио биринчи папалик дуосини бошлашдан аввал¸ Авлиë Пëтр майдонига тўпланганлардан ўзи учун дуо қилишларини сўради. Биринчи ибодатда бошини эгиб¸ сукут билан юриш қилди. Католик рамзларидан келиб чиқилса¸ унинг бу ҳаракатлари хокисорлик ва соддалик¸ айни пайтда ибодатдаги топағонлигидан дарадир.\nОзодлик: Янги Папа Ватикан черковининг 1000 йилдан ошиқроқ тарихида Лотин Америкасидан сайланган биринчи шахсдир. Рим Папасининг 400 миллиондан кўпроқ католик яшовчи бу қитъадан сайланиши нақадар аҳамиятли ҳодиса?\nБергер: Бу улкан аҳамиятга эга воқеа. Мен 2005 йилги конклавда янги Папанинг айнан шу қитъадан бўлишини орзу қилган эдим. Бу католик черковининг ўз қалбига яқинлашувидан берилган ажойиб муждадир.


15/Февраль/2021 Ўзбекистоннинг хориждаги ваколатхоналарида\nЎзбекистоннинг Олма-отадаги Бош консулхонаси: Бемор ватандошимиз Ватанга қайтарилган\nОЛМА-ОТА, 15 февраль. /«Дунё» АА/. Ўзбекистоннинг Олма-отадаги Бош консулхонасидан маълум қилишларича, 1981 йилда туғилган мамлакатимиз фуқароси A.Ю. шанба куни тиббий бригада ҳамроҳлигида Қозоғистон-Ўзбекистон чегарасига олиб келинган ва «Жибек жоли» - «Ғишт-кўприк» назорат-ўтказиш пунктида ўзбекистонлик шифокорларга топширилган. Бемор “Тез ёрдам” машинасида Наманган вилоятига етказилган ва ихтисослаштирилган касалхонага ётқизилган, деб хабар бермоқда «Дунё» АА мухбири.\nБош консулхона маълумотига кўра, вақтинча меҳнат фаолияти билан шуғулланган ва оғир касалликка йўлиққан ватандошимиз Ўзбекистон томонининг илтимосига биноан февраль ойининг бошида Олма-отадаги фтизиопульмонология марказига жойлаштирилган. Унга шошилинч тиббий ёрдам ва диагностика-даволаш чоралари кўрсатилган.\nҚозоғистонлик шифокорлар A.Ю. ҳолатига барқарор оғир ташхисини қўйган, шу билан уни транспортда олиб кетиш мумкинлигини айтган. Ҳужжатларини йўқотиб қўйган бемор ватандошимизга Бош консулхона, консуллик ва бошқа тўловларни ундирмасдан, шошилинч равишда уйга қайтиш тўғрисида гувоҳнома расмийлаштирган ва жума куни уни реанимобилда Ўзбекистонга қайтишини ташкиллаштирган.\nЙил бошидан буён Ўзбекистоннинг Олма-отадаги Бош консулхонаси турли қийинчиликларга дуч келган 30 дан зиёд юртдошимизга Ватанга қайтишда ёрдам кўрсатган.\nЎзбекистон ва Ҳиндистон «ақлий марказлар...\nЎзбекистон ва Ҳиндистон тадқиқот институтлари, илмий марказлари ўртасида алоқаларнинг жори...


Қишлоқ хўжалигининг илғор ускуналари намойиши\n“Ўзэкспомарказ” мажмуасида агросаноат комплекси учун замонавий асбоб-ускуналар ва технологияларнинг “Uzbekistan Agrotech Expo — 2017” ҳамда қишлоқ хўжалиги техникаси, машиналарининг “Uzbekistan Agromash Eхpo — 2017” халқаро -ихтисослаштирилган кўргазмалари ўз ишини бошлади.\nХалқаро кўргазмаларнинг очилиш маросимида алоҳида таъкидланганидек, жорий йилнинг 2 июнига қадар давом этадиган мазкур тадбирларнинг соҳа ривожидаги аҳамияти жуда катта. Чунки уларда энг замонавий, жаҳон талабларига жавоб берувчи техника ҳамда ускуналар намойиш этилади. Қолаверса, ушбу форум соҳага хорижий инвестицияларни жалб қилиш, қайта ишловчилар ва ишлаб чиқарувчилар ўртасидаги алоқаларни мустаҳкамлашда муҳим омил бўлмоқда. Биргина ўтган йилги кўргазмалар доирасида маҳаллий ва чет эллик ҳамкорлар ўртасида умумий қиймати 329,3 миллиард сўмлик 646 та шартнома имзоланиб, келишувга эришилгани фикримиз тасдиғидир.\nЖорий йилги анжуманда эса 72 та маҳаллий корхона билан бирга, Россия, Германия, Туркия, Хитой, Франция, Италия, Бельгия, Жанубий Корея, Чехия сингари 16 мамлакатдан 53 та компания ва фирма вакиллари қатнашмоқда. Улар томонидан намойиш қилинаётган мева-сабзавот, гўшт-сут маҳсулотларини қайта ишлаш ускуналари, чорвачилик, паррандачилик хўжаликлари учун мўлжалланган технологиялар, қишлоқ хўжалиги техникалари, ихчам ва илғор дастгоҳлар барчада катта қизиқиш уйғотаяпти.\nДарҳақиқат, халқаро кўргазмалар қишлоқ мулкдорлари учун айни муддао бўлди. Кимгадир трактор, бошқасига қайта ишловчи ускуналар керак, яна кимдир иссиқхона ташкил этиш ниятида. Буларнинг барчаси мажмуада мавжуд. Танлаш имконияти юқори. Шунинг учун галдаги тадбирларга фермерлар алоҳида таклиф қилинган. Масалан, дастлабки кунда Тошкент, Сирдарё ва Жиззах вилоятлари фермерлари ташриф буюрган бўлса, бугун Қорақалпоғистон Республикаси, Қашқадарё ҳамда Сурхондарё вилоятлари фермерлари кўргазма фаолияти билан танишиб, зарур шартномаларни имзолашлари мумкин. Қисқаси, кўргазмалар охиригача республикамизнинг барча ҳудудлари ер эгалари ташриф буюриши кўзда тутилган. Энг муҳими, келишув учун ортиқча вақт ҳам, қоғозбозлик ҳам талаб этилмайди. Уларга банк, суғурта, лизинг ташкилотлари шу ернинг ўзида хизмат кўрсатмоқда. Бундан англаш мумкинки, жорий йилда ўн иккинчи бор ўтказилаётган “Uzbekistan Agrotech Expo — 2017” ва олтинчи бор ташкил этилган “Uzbekistan Agromash Eхpo — 2017” халқаро кўргазмалари ўтган вақт мобайнида соҳа вакилларининг чинакам тажриба алмашув ҳамда келишув майдонига айланиб улгурди. Қатнашчилар буюртмачилар талаб ва истакларини инобатга олган ҳолда, ҳар гал янги ёки янада такомиллаштирилган маҳсулотларини олиб келишмоқда. Мисол учун, “Фаворит Техно” корхонаси таклиф этаётган Италиянинг қандолатчилик маҳсулотлари ишлаб чиқаришга мўлжалланган ускуналар турфалиги билан ажралиб турса, “Lemken Chirchiq” Ўзбекистон — Германия қўшма корхонасининг кичик тракторлари боғдорчилик ва узумчиликка ихтисослаштирилган фермер хўжаликларига маъқул тушмоқда.\n— Мазкур кўргазмалар туфайли фаолиятимиз тобора кенгаймоқда, — дейди “Milk Tex Profi” масъулияти чекланган жамияти раҳбари Гўзалхон Оқилова. — Негаки, биз бу ерда асосий ҳамкоримиз — чорвачилик фермаларини лойиҳалашдан тортиб, қуриб, жиҳозлашгача бўлган барча жараённи зиммасига олувчи Германиянинг “Agralis” фирмаси маҳсулотларини кўп маротаба намойиш этиб, бир қатор фермерлар билан ҳамкорлик ўрнатишга муваффақ бўлганмиз. Наманган вилоятидаги “Мусаффо иқлим транс сервис”, Андижон вилоятидаги “Бахт имкон ривож”, Фарғона вилоятидаги “Волида милк” фермер хўжаликлари шулар жумласидандир.\nХалқаро кўргазмалар доирасида, шунингдек, турли тақдимот маросимлари, семинар ва учрашувлар уюштирилиши режалаштирилганки, булар пировардида унинг янада самарали кечишидан далолат беради.\nХалқаро кўргазмалар очилиш маросимида Ўзбекистон Республикаси Бош вазирининг ўринбосари, қишлоқ ва сув хўжалиги вазири З. Мирзаев сўзга чиқди.\nМазкур рукндаги бошқа мақолалар: « Хорижий инвестициялар ва замонавий технологиялар — тараққиёт гарови\tАҳоли тадбиркорлигини қўллаб-қувватлаш — асосий мезон »


Чортоқда каналга итариб юборилган қизнинг бувиси келини нега бу ишга қўл урганини айтди - 14.04.2021, Sputnik Ўзбекистон\nТОШКЕНТ, 14 апр — Sputnik. Наманган вилояти Чортоқ туманида 22 ёшли келин мактаб ўқувчисини нега каналга итариб юборгани сабаблари айтилди. Бу ҳақда "Замон"\nТОШКЕНТ, 14 апр — Sputnik. Наманган вилояти Чортоқ туманида 22 ёшли келин мактаб ўқувчисини нега каналга итариб юборгани сабаблари айтилди. Бу ҳақда "Замон" дастурида маълум қилинди.Маълум қилинишича, 5-синфида ўқийдиган М.ни амакисининг хотини 2-соат дарси тугаганидан сўнг олиб кетган. У қизалоқни Катта Наманган каналига олиб бориб, ўша ерда сувга итариб юборган. Келин бу ишга нима сабабдан қўл урган бўлиши мумкинлиги борасида унинг қайнонаси фикр билдирди.Бувининг сўзларига кўра, келинлари аҳил яшашган, ораларида бирор марта низо бўлмаган. Бироқ жиноятга қўл урган кенжа келин оилада ўғрилик қилган ва шу боис эри у билан яшамайман деб туриб олган.“Бу келиним ўғирлик қилган. Ўғлим шундан сўнг уни кечирмаган, ўғрини хотин қилмайман, деган. Кенжа келиним эди. Ҳаммасига эри сабабчи, у келиним билан яшамайман деганди. Лекин овсини билан бирор марта уришмаган. Бунга оилавий можаро сабаб бўлган”, - дейди келиннинг қайнонаси.Эслатиб ўтамиз, аввалроқ Наманганда каналдан мактаб ўқувчисининг жасади топилгани ва унинг ўлимида унинг келинойиси гумон қилинаётгани хабар қилинган эди.\nнаманган вилояти, қотиллик\nНаманганда 22 ёшли келиннинг нима сабабдан 5-синф ўқувчисини каналга итариб юборгани маълум бўлди.\nТОШКЕНТ, 14 апр — Sputnik. Наманган вилояти Чортоқ туманида 22 ёшли келин мактаб ўқувчисини нега каналга итариб юборгани сабаблари айтилди. Бу ҳақда "Замон" дастурида маълум қилинди.\n“Бу келиним ўғирлик қилган. Ўғлим шундан сўнг уни кечирмаган, ўғрини хотин қилмайман, деган. Кенжа келиним эди. Ҳаммасига эри сабабчи, у келиним билан яшамайман деганди. Лекин овсини билан бирор марта уришмаган. Бунга оилавий можаро сабаб бўлган”, - дейди келиннинг қайнонаси.\nЭслатиб ўтамиз, аввалроқ Наманганда каналдан мактаб ўқувчисининг жасади топилгани ва унинг ўлимида унинг келинойиси гумон қилинаётгани хабар қилинган эди.


19:44 / 21.07.2013 | shuhrat2471 | 1528\nҳазрат жаноблари, бизда тақвим 10 минут ортиқча вақти билан тузилади деб, тақвимдаги вақтдан 10 минут олдин ог`из очишади. Бу хато деб, бир одам айтгандан сўнг менда гумон пайдо бўлди. Шунки хозиргача намозларни ҳам тақвимдагидан 10 минут олдин ўқиб келаётган эдик. Бу ишимиз тўг`рими тушунтириб берсангиз илтимос. Олдиндан катта рахмат.\nШом вақти барча тақвимларда жуда ҳам аниқ бўлади. Чунки у қуёшнинг ботишига боғлиқ. Бу эса аниқ нарса. Шунинг учун тақвимда кўрсатилган вақтдан ўн дақиқа олдин ўқилган шом намози ўринга ўтмайди. Рўза ҳам вақтидан олдин очилган бўлади.\nРўзам бузилди деб ўйлаб очиб юбордим\n"Тиш пастаси" рузани бузадими\nҚазо бўлган рўза\nМен аямнинг ўрниларига рўза тутиб берсам бўладими?


Солиҳ отанинг ўғлига,айтган насиҳатлари: - эй... | Интересный контент в группе Musofirlar taqdiri & Dolzarb Mavzu\nNews FeedTopics 13 565Photos 19 035Videos 306Participants 410 179\n#ибрат Аллоҳ бизни ажойиб бир синов билан синаётган давр. Отам билан иш юзасидан бир жойга бордик. Ишларимизни муҳокама қилиш учун кафега кирдик. Қорнимиз тўқ бўлгани боис фақат торт буюртма бердик. Суҳбатимиз якунида онам учун алоҳида ширинлик олдим. Отам уйга қайтаётганликлари боис отамга бердим ва: «Мени олганимни айтманг тағин. Мен ишларни тугатиб кейин бораман» деб қўйдим. Аслида ширинликни отам олиб келган деб ўйласалар, ўрталарида меҳр-муҳаббат янада зиёдалашади деган яхши гумоним бор\n...ҚЎРҚУВ.... (ўқинг сизга илиндим жуда ҳам ибратли.) Таҳмина Содиқнинг ишдан келиб, чой ичишга ўтиришини кутиб турди. Эрига овқатини узатгач гап бошлади: - Содиқ ака, индинга дугоналарим билан "гап"имиз бор. - Яхши. - Дадаси, индинга мени ўтиришим бўлади, деяпман. - Хўп, шунга мен нима қилишим керак? - Сиз менга янги кўйлакка пул беришингиз, мен эса уни сотиб олишим керак. - Таҳмина, ўтган ойда ҳам янги кўйлак олгандинку, ўшани кийсанг бўлмайдими? - Ие, нималар деяпсиз? У ерга ҳамма ўртоқлари\n✨__Ташкент готовится к 9 мая\n________А вы знаете кто взял Берлин?! 🤦♂😅\n_______На реакцию и храброст девочки респект! 👏👏👏\n"БИЗ ХАМ БИЛАМИЗ ХАЗИЛЛАШИШНИ" Ҳаммаси ўтган йилги 1 апрелдан бошланди. Эрим ишдан телефон қилиб, "Чиройли кийимларингни кийиб, тайёр тур. Бугун ресторанда ўтирамиз”, деди. "Янги кийимим йўқ”, десам, "Опангдан олиб тур”, дейди. Опамнинг уйига югуриб, ҳали ўзи ҳам киймаган куйлагини "прокат”га олдим. Ясан—тусанни ўрнига қўйиб, эримнинг келишини кутдим. У эса бир пайт тиржайиб келиб, "Ҳазиллашдим, бугун 1 апрел-ку, жиннивой. Майли, уйда чиройли бўлиб ўтирақол” дейди! Бирам жаҳлим чиқди. Ўзимни\n♡________Қачонки Аллоҳга бўлган иймонинг мустахкам бўлса сени ҳеч нарса синдиролмайди! ☝\n69 166 views\nСИНФДОШИМ, ҚАЙДАСАН?.. — «Мавлуда, сенга анчадан бери айтолмаган гапимни айтмоқчиман… Сени яхши кўраман!.. Бу гапни юзингга барибир айта олмасдим. Шунинг учун хат ёзишга мажбур бўлдим… Жавобингни кутаман. Шуҳрат. Мавлуда сарғайиб, четларигача титилиб кетган бир парча қоғозни юзларига босганча узоқ вақт ўтириб қолди. Кўз ўнгида мактаб ҳовлиси, одмигина кийинган, паст бўйли, юзлари сепкилдор Шуҳрат гавдаланди… Ҳа, шу хатни олганда Шуҳрат тўққизинчини битириш арафасида эди. Мавлуда эса, энди ет\n410 179 participants in the group\nСолиҳ отанинг ўғлига,айтган насиҳатлари: - эй ўғлим, сенга насиҳат қилмоқчиман. Мени яхшилаб тингла, шунда дунё ва охиратни забт этган бўласан... Ўғил дебди: - айтинг отажон, сизни диққат билан тинглайман. Солиҳ ота деди: Эй ўғлим, вафоси йўқ инсоннинг ақли ҳам бўлмайди. Ишонч бўлмаган одамнинг муруввати ҳам бўлмайди. Рағбат бўлмаган инсоннинг илми ҳам бўлмайди. Ҳаё бўлмаган одамда сахийлик ҳам бўлмайди. Илмданда фойдалироқ ҳазина йўқ. Одобданда аълороқ мавқе йўқ. Ақлданда закийроқ хамроҳ йўқ. Ўлимданда аниқроқ далил йўқ. Маъсиятларни тарк этишданда фойдалироқ иш йўқ. Гуноҳларданда оғирроқ юк йўқ. Ёлғонданда ёмонроқ ёмонлик йўқ. Аҳмоқликданда каттароқ такаббурлик йўқ. Жоҳилликданда зарарлироқ фақрлик йўқ. Тамагирданда пасткашроқ инсон йўқ. Қаноатли инсонданда давлатлироғи йўқ. Эй ўғлим...ким ҳақиқат билан курашса, мағлуб бўлгай.. Ким мусулмонларнинг шаънига доғ туширса, Аллоҳ унинг шаънини бадном қилгай. Ким ўзининг фикрига маҳлиё бўлса, залолатда қолгай. Ким инсонларга такаббурлик қилса, пасткаш бўлгай. Ким насиаҳат сўраса, афсусланмагай. Ким уламолар билан ўтирса, салобатли ва хашаматли бўлгай. Ким бефаросат, бефаҳмлар билан ўтирса, илтифотсиз ва ахлоқсиз бўлгай. Ким гапини қисқартирса, оқибатига шукр қилгай. Ким ёлғончи бўлса, ҳеч кимга ишонмагай. Ким шаҳватига бўйсунса, шаҳват уни шарманда қилгай. Эй ўғлим, мен кўп яхши нарсаларни татиб кўрдим, аммо офият (соғлиқ, тинчлик, ҳотиржамлик)данда лаззатлироғини татимадим. Тахир нарсаларни ҳам татиб кўрдим. Аммо инсонларнинг хожатиданда тахирроғини татимадим. Оғир бўлган темир ва тошларни кўтардим, аммо динданда оғирроғини кўтармадим. Эй ўғлим, қўшнинг бўлса, уларнинг маҳрамларидан кўзингни тийгин. Сенга осийлик (ҳафа, ҳақорат) қилганга сен яхшилик қилгин. Эй ўғлим, гўзалликни эккин, эҳтиром ҳосилини оласан. Яхшилар билан дўстлашсанг, ёмонликни олдини оласан. чунки, сен дўстлашган яхшилар сени мартабангдир. Ёмонлар билан дўстлашсанг, хўрлайдилар. Уларга содиқ бўлсанг, алдайдилар. Сирингни ошкор этиб, обрўйингни тўкадилар. Сенга қўполлик қилиб, ташлаб кетадилар. Эй ўғлим, дин ва ахлоқ томондан сендан юқори турганларга қараб "ин шаа Аллоҳ" деб улардек бўлишга интилгин. Ҳамда... молу давлати сеникидан кам бўлганларга қараб "алҳамду лиллоҳ" деб Аллоҳнинг сенга деб илинган ризқига шукр қил. Гуноҳлар учун дойим надоматда бўл. Эрта-ю кеч Аллоҳни зикр эт. Сенга тош отишса, сен уйни тиклаш учун тошларни йиғиб қўй. Сенга гуллар отишса, сенга ўргатганларга тарқатгин. • • • • • • • • • •\nНосир хофиз Жумаев\nРахмат зур йозилибди койил\nШу насихатларни доим болларимзга беришимиз керак азизлар\nНасихатларга суз ожизлик килади. Офарин.\nMusofirlar taqdiri & Dolzarb Mavzu replied to Сайт закрыт\nИн шаа Аллоҳ ҳаракат қиламиз.


Инсон ҳаёти учун хавфли бўлган 9 та касаллик - Zamin.uz\n11:56 / 22.10.2020\nИнсон бирор касалликка чалинмагунча барча жиддий ва хавфли касалликлар фақатгина ўтмишда қолган деб ўйлайди. Ҳозирда эса замонавий тиббиёт барчасига даво топишига умидвор. Афсуски, XXI асрда ҳам кенг тарқалган касалликларга эътиборсизлик туфайли инсон ҳаёти хавф остида қолиши, ҳаттоки ўлим билан якун топиши мумкин. Ҳар йили миллионлаб одамларнинг ҳаётига зомин бўладиган 9 та касаллик ҳақида маълумотларга эга бўлинг ва саломатлигингиз борасида вақтида қайғуринг.\nЖаҳон соғлиқни сақлаш ташкилоти маълумотларига кўра, юракнинг ишемик касаллиги дунё бўйлаб юз бераётган ўлимнинг асосий сабабларидан бири ҳисобланади. 2016 йил юрак-қон томир касалликлари 15,2 миллион кишининг ўлимини ташкил этган. Бугунги кунда ҳам эркак ва аёлларнинг бевақт ўлимига сабаб бўлмоқда. Аслида унинг олдини олиш жуда осон бўлиб, аксарият ҳолларда хавфни минимал даражага тушириш мумкин. Бунинг учун тўғри овқатланиш, фаол ҳаёт тарзини олиб бориш, стрессни бошқаришга ҳаракат қилиш, зарарли одатлардан воз кечиш ва юрак-қон томирларининг ҳолатини шифокор кўригида мунтазам равишда текширтириб туриш тавсия этилади.\nИнсульт – қон қуюқлашиши ҳисобига пайдо бўлган тромблар натижасида мияда қон айланишининг бузилишидир. Зудлик билан ўлимга олиб келувчи инсульт касаллиги миянинг нафас олиши учун жавобгар қисмларга таъсир қилади. Агар беморнинг яшашига умид бўлса, шифокорларга бир неча соатгина имконият тарзида берилиши мумкин. Сабаби инсультнинг оқибатлари жуда жиддий, яъни фалаж, нутқ қобилиятини йўқотиш каби ҳоллар кузатилиши мумкин. Инсульт касаллиги ҳам тобора ёшармоқда. Эндиликда ёшлар ҳам инсульт касаллиги ҳақида батафсил маълумотлар, унинг олдини олиш чора-тадбирларига амал қилиши зарур. Шу билан бирга, спиртли ичимликлардан воз кечиш, чекишни ташлаш ва соғлом турмуш тарзини олиб бориши керак.\nЎпка сурункали обструктив касаллиги ўлимга олиб келувчи асосий касалликлар рейтингида учинчи ўринни эгаллайди. Ушбу атама амфизем, сурункали бронхит ва астма каби ўпканинг прогрессив касалликларини англатади. Уларнинг барчасида умумий аломатлар қуйидагича: нафас қисилиши, хириллаш, тез-тез йўталиш. Агар кимдир узоқ вақт мобайнида ушбу аломатларни сезса, албатта, шифокорга мурожаат қилиши зарур.\nПастки нафас йўллари инфекцияси\nЖаҳон соғлиқни сақлаш ташкилоти рўйхатида 4-ўринда турадиган пастки нафас йўлларининг инфекциялари бир қанча касалликларини ўз ичига олади. Аммо кўпинча улар вирусли ёки бактериал пневмонияни англатади. Ўз-ўзидан жиддий ҳисобланган ушбу касаллик учун курашишга барчанинг ҳам кучи етмайди. 2016 йилнинг ўзидаёқ уч миллион киши айнан шу касаллик туфайли вафот этган, бу йил эса инфекция туфайли, афсуски, бундан ҳам кўп қурбонлар бўлиши мумкин.\nАльцгеймер ва фикрлаш билан боғлиқ касалликлар\nАльцгеймер ва бошқа руҳий касалликлар ўлимнинг бевосита сабабчисига айланмаган, аммо улар бошқа хавфли ҳолатларнинг пайдо бўлишига туртки бўлади ва натижада инсон ҳаёти сезиларли даражада қисқаради. Кўпинча, касаллик ривожланиб бориши билан бемор юрмаслик ва ҳаракат қилмаслиги туфайли қийинчиликларга учраши мумкин. Аммо ушбу ҳолат беморларга пневмония ва бошқа нафас йўлларининг инфекциялари каби касалликларга мойил қилади.\nНафас олиш йўллари саратони\nТрахея, бронх ва ўпканинг саратон касаллиги энг хавфли касалликнинг олтинчиси бўлди. Гарчи чекиш ушбу касалликнинг асосий сабаби бўлса-да, умрида тамаки тутатмаган инсонларда ҳам хавф даражаси юқори. Нафас олиш саратонининг аксарият турлари умумий аломатларга эга: йўтал, хириллаш ва нафас қисилиши. Агар ушбу аломатларнинг энг камида биттаси ҳам кузатилса, албатта, шифокор билан маслаҳатлашиш керак.\nМураккаблиги туфайли ўлимга олиб келиши мумкин бўлган яна бир касаллик. Ушбу қандли диабетнинг биринчи тоифасида касаллик ривожланади. Иккинчи тоифадаги беморлар сувсизланиш, мия шиши ва бошқаларни келтириб чиқаради. Инсон ўзи ёки яқинлари касалланганлар бўлса, беморларга қонда шакар миқдорини кўпаймаслиги учун мунтазам равишда шифокорга мурожаат қилишига тўғри келади.\nРотавирус – 5 ёшгача бўлган болаларнинг ярми айнан шу касаллик билан шифохонага олиб келинади. Ротавируснинг энг катта хавфи сувсизлантириш бўлиб, у жуда тез ривожланади ва ўлимга ҳам олиб келиши мумкин.\nАфсуски, сил узоқ вақтдан бери айрим ижтимоий гуруҳларнинг касаллиги бўлиб қолмоқда, шифокорлар ушбу бактериал касалликнинг ҳақиқий эпидемияси борасида изланишлар олиб бормоқда. Айниқса, коронавирус пандемияси вақтида ўпкага ортиқча юк ҳақиқатан ҳам хавфли бўлиши мумкин. Гарчи ўпкада ҳеч қандай аломатлар бўлмаса ҳам йилда бир маротаба флюорография қилиш тавсия этилади, йўтал ёки бошқа бир кичик аломатлар шифокор билан маслаҳатлашилади. “Замин” янгиликларини “Facebook”да кузатиб боринг\n20-10-2020, 11:00, Ҳаёт тарзи\nНафас етишмовчилиги қандай касалликнинг белгиси?\n30-08-2020, 12:35, Ҳаёт тарзи\nТовуқ тухумини қанчагача истеъмол қилиш юрак ва томирларга зарар етказмайди?\n12-03-2020, 14:50, Ҳаёт тарзи\nҚовурилган тухум юрак учун хавфли бўлиши мумкин экани аниқланди\n16-03-2019, 18:08, Ҳаёт тарзи\nЎлимга олиб келувчи юрак касалликларининг асосий сабаби...\n13-03-2019, 15:00, Ҳаёт тарзи\nИнсон организми учун 5 та хатарли хавф...\n27-07-2018, 10:57, Ҳаёт тарзи\nБерлиндаги ҳамюртимиз Дилбар Баҳодирова билан суҳбат


Қоровулдан то оилали аёлгача: Бухорода қўшмачилар фаолиятига чек қўйилди\n17:02 / 20.06.2017\nБугун бизни изтиробга солаётган, жамиятимизга, ёшларимизнинг дунёқарашига том маънода заҳарли зарба бераётган иллатлар тобора илдиз отиб бормоқда. Уларнинг пайини қирқиш, жамиятда соғлом муҳитни шакллантириш мақсадида мутассадди идоралар томонидан аҳоли ўртасида олиб борилаётган тарғибот ва ташвиқот ишлари қайсидир маънода бесамар ўтмоқда. Сабаби шундаки, таассуф, орамизда айш-ишрат, кайф-сафо, ичкиликбозликка муккасидан кетган, инсон қиёфасидаги беномуслар, ориятсизлар учраб турибди.\nПул, бойлик, мол-дунё илинжида ор-номуси, ғурури, шаън ва қадр-қимматини бозорга солиб, бу инсоний сифатларни шаҳвоний мақсадларда арзон чақага сотаётган, ҳалол ва ҳаромнинг фарқини мутлақо унутган қўшмачилар сони ортиб бормоқда. Улар ўзларининг яшаш хонадонларини пинҳона учрашувлар ва кўнгилхушликлар учун қулай бўлган «ишқ маскани»га айлантирганлар. Ҳатто, ишқий муносабатлар авж олган гўшада улғаяётган фарзандларининг кўз олдида тассаввур этиб бўлмайдиган жирканч вазиятларни яратиб, арзимаган моддий манфаатни деб ёшгина болакай ёки қизалоқларнинг тарбиясига ҳам салбий таъсир этмоқдалар.\nБундай дейишга асосимиз ҳам етарли. Бухоро вилояти ИИБ ходимларининг вилоят ҳудудида олиб борган тадбирлари давомида юқорида тилга олганимиз каби енгил-елпи ҳаётга ружуъ қўйган ўндан ортиқ «эр-хотинлар» айни хиёнат устида, фарзандлари, оилалари шаъни ва қадр-қимматини булғаган ҳолда зинога берилган вақтларида, уларга шароит яратиб бераётган қўшмачилар эса, ҳаромдан келган даромаддан чўнтагини қаппайтирган пайтнинг ўзида қўлга олинганлар.\nБошқалардан сир сақлаган, пинҳона муҳаббатига сазовор бўлган бекаси билан қоровулхонада кўнгилхушлик қилишни жоиз деб билган Миршод Комилов кўнгил майлига қарши бормаганлардан. У ҳали бўйдоқ бўлишига қарамай, оилали хонимга ишқи тушиб қолди. Кўча-куйда кўрганида нималарнидир баҳона қилиб, бир-икки бор ҳамсуҳбат бўлганида сездики, Роҳат Манглиева ҳам гулдай фарзанди бўла туриб унга бефарқ эмас. Хуллас, Жондор шаҳридаги туман ДСЭНМ қоровулхонаси улар учун хилват гўшага айланди. Бунинг учун Файзулло Оқматов исмли қоровулга 10 000 сўм кифоя қилди. Аммо ўша оқшом бир-бирининг висолига ташна «ошиқ-маъшуқ»ни бирозгина безовта қилишга тўғри келди. Уят зўридан қўллари билан юзини беркитиб олган келинчакнинг аҳволидан фақат нафратланасан киши.\nЖондор туманида қоровуллар қўшмачиликда ким ўзарга бир-бири билан баҳс бойлашган шекилли, Ниёз Ҳожи ҚФЙ ҳудудидаги “Али Ноз Плюс” МЧЖ қоровули Умед Давронов ушбу МЧЖнинг қоровулхонасини атиги 5 000 сўм эвазига “севишганлар”га бўшатиб берди. Ислом Султонов Когон шаҳрида Комила Файзиева билан танишиб у билан кўнгилхушлик қилиш учун Жондоргача бўлган масофани “висол илинжида” назар-писанд қилмади. Аммо уларнинг “висол кечаси”га ички ишлар идоралари ходимлари хотима ясадилар. Қоровул амаки эса арзимаган пул учун жавобгарликка тортилиб, ўзи ишлаб турган ишхонадан юзи шувут ҳолда ҳайдалди.\nШариф шаҳримиз Бухоро азалдан ўзининг қадимий ва мўътабар қадамжолари, қолаверса, иймонли, меҳмондўст халқи билан жаҳон аҳлини лол қолдирган. Фирдавсмонанд шаҳримизга ташриф буюрган қайсики инсон бўлмасин, бу ердан буюк таассурот ва хушнудлик билан қайтган. Лекин айрим фуқароларимиз орасида “номи қурғур” пул ва бойликни деб чет эл фуқароларига ҳам ўзларининг хилват гўшаларини таклиф қилиб, “меҳмон”нинг кўнгилини хушлаш мақсадида фоҳиша қизларни қаторасига ҳозирлайдиган беномус ва беор сатангларнинг учраганлиги асло кечирилмайди.\nUzbekistan-China joint venture қўшма корхонасига қарашли BUХARA-BOODIN меҳмонхонаси иш юритувчиси Бобир Саломов ўзига олдиндан таниш бўлган, ахлоқсиз ва фоҳиша қизларнинг «онаси» бўлмиш Насиба Рустамова билан ўзаро келишиб, “Қандим” заводида фаолият юритиб келаётган Жанубий Корея давлати фуқаролари Хванг Бёнг Ён, Ким Ёнг Те, Ким Ёнг Суп ва Ким Сун Гё исмли хорижий “куёв”ларга “ҳожатбарорлик” қилиб, уларни бир гуруҳ фоҳиша қизлар - Нордона Нурова, Мунира Носирова, Махсат Ширинова ҳамда Ферангиз Турсуновалар билан кўнгилхушлик қилишлари учун ушбу меҳмонхонада шароит яратиб бериб, қўшмачилик қилганликлари аниқланди. Фоҳишахона ташкил қилиб корейс “амаки”лардан беномус қизлар савдоси учун 640 000 сўмни қуртдай санаб олаётган вақтларида қўлга олинган қўшмачилар қонун олдида жавоб беришлари тайин.\nБухоро шаҳар Пиридастгир кўчаси 3/2-уй, 87-хонада яшовчи Саодат Нуриддинова ҳамда Мирдўстим кўчаси 9-уйда яшовчи Ўткир Набиевлар ҳам қўшмачиликдек жирканч ишни ўзлари учун касб қилиб, бу номақбул фаолиятдан уялмай, ўз уйларини фоҳишахонага айлантириб, ҳаром луқманинг ортидан кун кечириб келаётганлардан.\nБу иккала ориятсиз ҳамтовоқлар Эрон Ислом Республикасида фаолият юритувчи “Дашновард” ширкати ҳайдовчилари, Эрон Ислом Республикаси фуқаролари Қара Кўл Али Наврўз, Шафекаранжик Абдулназсир ва Чаукан Реза Ёқуб исмли шахсларга 232 000 сўм пуллар эвазига ўз уйларидан “гўшанга” ажратиб, уларнинг ҳар бирига “шакаргуфторлик” қилишлари учун Азиза Ядгарова, Гулшан Хўжақулова ҳамда Фарида Шарапова исмли жувонларни тортиқ қиладилар.\nЭнг ачинарлиси, ҳар бирининг ўз оиласи бўла туриб, турмуш ўртоғига хиёнат қилишдан ҳам тап тортмаган бу жувонлар наҳотки ҳаромдан келган пул илинжида баданини сотса, оиласи юзига оёқ босиб, соқоли оқарган нотаниш кимса билан бир тўшакка ётишга рози бўлса?!\nИчки ишлар идоралари ходимлари тадбирлар давомида Бухоро шаҳар Пиридастгир кўчаси 9/1-уй, 40-хонада ҳам шундай хунук “манзара”нинг гувоҳи бўлишди. Хонадон соҳибаси Юлия Муратова муқаддам содир этган қўшмачилик жиноятлари учун Ўзбекистон Республикаси Жиноят Кодексининг 131-моддаси билан судланганлигидан ўзига тегишли хулоса чиқармай, «ўрганган кўнгил ўртанса қўймас» қабилида иш тутди. Ҳусниддин Қамбаров ва унинг “кўнгил соҳибаси” Шарофат Шароповалар учун 50 000 сўм пул эвазига ўз уйида “чимилдиқ” тайёрлаб, “офтобада сув иситган” бу аёл яна бир маротаба жавобгарликка тортиладиган бўлди.\nҒиждувон тумани “Маиший хизмат” касб ҳунар коллежининг 3-босқич талабаси Шариф Негмуродов ҳали “оғзидан она сути анқиб турса” ҳамки кўнгил хушлашни ихтиёр этади. Самарқанд вилоятидан Бухорога келиб ўз номусини сотиб юрган, 19 ёшни эндигина қаршилаган Ситора Рўзиқулова Шарифжонни ҳар доимгидек борар манзили, яъни А.Ғиждувоний кўчаси 27/2-уйда қўшмачилик билан шуғулланадиган опаси Гулмира Ядгарованинг уйига етаклаб боради. Ёшгина жуфтликни қарши олган опахон Шарифжондан 30 000 сўм пулни олгандан сўнг уларга юмшоққина жой ҳозирлайди. Ички ишлар идоралари ходимларининг ушбу хонадонга ташрифи эса, бир-бирига муштоқ бўлган мурғак қалбларни бироз безовта қилди.\nАлбатта, юқоридаги ҳар бир ҳолатга нисбатан қонуний баҳо берилиб, жазонинг муқаррарлиги таъминланди. Эндиликда «севишган» жуфтликлар билан бирга уларнинг пинҳона учрашувларига хайриҳоҳлик билдирган қўшмачилар ҳам қилмишларига яраша жавобгарликка тортилишлари тайин. Бироқ уларга қонуний жазо бериш билан жамиятимизда учраб тураётган бундай салбий иллатларга, улар туфайли юзага келаётган муаммоларга ечим топиш мушкул.\nХулоса чиқариш ҳар кимнинг ўз виждонига ҳавола. Зеро, бугунги кун, ҳар бир фурсат, бепарво қўл силтаб, ўз юмушини бамайлихотир бажариб юраверадиган лоқайд инсонларни аяб ўтирмайди.


Noble Quran - Ўзбек - Sura: 52 - IslamHouse Reader\n52 - Tur surasi ()\n(1) Тур билан қасам...\n(2) Сатрларга битилган китоб билан қасам...\n(3) Ёзишга тайёрланган терига.\n(4) Ва обод уй билан қасам...\n(5) Ва кўтарилган шифт билан қасам...\n(6) Ва тўлган денгиз билан қасам.\n(7) Албатта, Роббингнинг азоби рўй беражак.\n(8) Уни қайтарувчи йўқдир.\n(9) У кунда осмон ларзага келиб чайқалур.\n(10) Ва тоғлар сайр этиб юрур.\n(11) Бас, ўша кунда ёлғонга чиқарувчиларга вайл бўлсин!\n(12) (Ботилга) шўнғиб ўйнашадиганларга.\n(«вайл» сўзи гоҳида «ҳалокат», гоҳида «дўзах» маъносида ишлатилади ва иккаласи ҳам бу оятга мосдир.)\n(13) У кунда жаҳаннам ўтига кучлаб итарилурлар.\n(14) Мана бу, сизлар ёлғонга чиқарган ўт бўлади!\n(15) Бу сеҳрми?! Ёки сизлар кўрмаяпсизларми?!\n(16) Киринглар унга! Чидайсизларми, чидамайсизларми — бари бир. Қилиб юрган амалларингизнинг жазосини оласизлар, холос.\n(17) Албатта, тақводорлар жаннатлар ва нозу неъматлар ичидадирлар.\n(18) Роббилари уларга берган нарсалардан лаззатдадирлар. Роббилари уларни жаҳаннам азобидан сақлар.\n(19) Енглар, ичинглар, ош бўлсин. (Булар) қилган амалларингиз учундир.\n(20) Улар қатор тизилган сўриларга ёнбошлаган ҳолдалар. Ва уларни гўзал кўзли ҳурларга уйлаб қўйганмиз.\n(21) Ўзлари иймон келтириб, зурриётлари уларга иймон билан эргашганларнинг зурриётини уларга қўшдик ва уларнинг амалларидан ҳеч нарсани камайтирмадик. Ҳар бир киши ўз касби гаровидир.\n(Бу дунёда иймону ислом билан ўтган кишиларнинг агар зурриётлари ҳам иймон билан ўтган бўлса, даражалари унча юқори бўлмаса ҳам, Аллоҳ уларни оталарига қўшиб қўяр экан. Лекин, шу билан бирга оталарнинг амалидан ҳеч бир нарса камайтирилмас экан. Яъни, болаларига олиб берилиб, уларнинг даражаси тенглатилмас экан. Чунки ҳар ким ўзи қилган касб-амалнинг гаровидир, амали яхши бўлса, оқибати ҳам яхши бўлади. Аллоҳ кўрсатмасин, амали ёмон бўлса, оқибати ҳам...)\n(22) Ва Биз уларга хоҳлаган мевалари ва гўштларини муҳайё қилиб қўйдик.\n(23) Улар унда қадаҳларни бир-бирларига узатурлар. У ерда беҳуда сергаплик ва гуноҳ йўқ.\n(Охират шаробида нохуш ишларнинг биронтаси рўй бермас экан.)\n(24) Ва атрофларида худди садафдаги дурдек ғуломлари айланиб, хизматда юришар.\n(25) Баъзилари бошқаларидан ўгирилиб сўрай бошладилар:\n(26) «Албатта, биз илгари ўз аҳлимиз даврасида У зотдан қўрқувчилардан эдик.\n(27) Бас, Аллоҳ бизга марҳамат қилди ва бизни дўзах азобидан сақлади.\n(28) Албатта, биз илгари Унга дуо қилардик. Албатта, Унинг Ўзи яхшилик қилувчи ва раҳимлидур».\n(29) Бас, эслатгин: сен Роббинг неъмати ила фолбин ҳам эмассан, мажнун ҳам эмассан.\n(Оятдаги «коҳин» сўзини биз фолбин деб таржима қилдик. Аслида, Арабистон ярим оролида коҳин алоҳида тушунчадир. У жинлар билан алоқаси борлигини ва ғойибдан хабар беришни даъво қилувчи шахсдир. Шунингдек, коҳинлар руҳлар, худолар билан ҳам алоқамиз бор дейишади ва баъзан табиблик даъвосини ҳам қилишади.)\n(30) Балки: «У — шоир, биз унга ўлим етишини кутамиз», дерлар?\n(31) Айтгин: «Кутинглар, албатта, мен ҳам сизлар билан бирга кутувчидирман».\n(32) Ё ақллари шунга буюрадими, ёки улар туғёнга кетган қавмларми?\n(33) Балки, у(Қуръон)ни ўзи тўқиди, дерлар? Йўқ, улар иймон келтирмаслар.\n(34) Агар уларнинг гапи рост бўлса, у(Қуръон)га ўхшаш сўзни келтирсинлар.\n(35) Балки, улар, ҳеч нарсадан ҳеч нарса йўқ, ўзлари яралгандирлар?! Ёки улар яратувчиларми?\n(36) Балки, улар осмонлару ерни яратгандирлар?! Йўқ, улар ишонмаслар.\n(37) Балки, уларнинг ҳузурида Роббингнинг хазийналари бордир?! Ёки улар бошқарувчиларми?\n(38) Балки, уларнинг (хабарни) эшитадиган нарвонлари бордир?! Ундоқ бўлса, эшитувчилари равшан ҳужжат келтирсин.\n(Мушриклар Муҳаммад алайҳиссаломни ёлғончига чиқарганлар. Хўш, нимага асосланиб бундай қилишган? Ёки уларнинг осмонга қўйган нарвонлари бор-у унга чиқиб, Муҳаммад пайғамбар эмас, унга ваҳий юборилаётгани йўқ, деган хабарни эшитишдими? Агар ҳақиқатда эшитган бўлсалар, очиқ-ойдин далил кўрсатсинлар.)\n(39) Ёки У зотга қизлар-у, сизларга ўғилларми?\n(40) Ёки сен улардан ҳақ сўраяпсан-у, улар тўловдан қийналаяптиларми?\n(41) Балки, уларнинг ихтиёрида ғайб (илми) бўлиб, улар ёзиб олаётгандирлар?!\n(42) Балки, ҳийла кўрсатишни хоҳларлар?! Бас, кофирлар ҳийлаларининг жазосини тортарлар.\n(43) Балки, уларнинг Аллоҳдан бошқа худолари бордир?! Аллоҳ улар келтираётган ширкдан пок бўлди.\n(44) Агар улар бошларига тушаётган парчани кўрсалар ҳам, тўпланган булут, дерлар.\n(45) Уларни ҳалокатга учрайдиган кунларига йўлиққунларигача тек қўй.\n(Мушрик ва динсизларни қиёмат кунигача қўйиб бер, нима қилишса қилишаверсин.)\n(46) У кунда ҳийлалари уларга ҳеч қандай фойда бермас ва уларга ёрдам ҳам берилмас.\n(47) Ва, албатта, зулм қилганларга ундан ўзга азоб ҳам бор, лекин кўплари билмаслар.\n(Яъни, кофир, золимларга охират азобидан ўзга бу дунёнинг азоби ҳам бор ёки қабр азоби бўлиши ҳам мумкин.)\n(48) Бас, Роббинг ҳукмига сабр қил. Албатта, сен кўз ўнгимиздасан, ўрнингдан турганингда Роббингга тасбиҳ айт!\n(49) Ва кечаси ҳам. Бас, юлдузлар ботгандан кейин ҳам тасбиҳ айт.\n(Демак, ҳар доим Аллоҳга боғлиқ бўлмоқ зарур. Имом Молик Зуҳрийдан қилган ривоятларида Ибн Матъамнинг отаси айтадики, «Пайғамбар алайҳиссаломни шом намозида «Ват-Тур» сурасини ўқиётганларини эшитдим. У кишидан кўра овози ширинроқ ва қироати яхшироқ одамни кўрмаганман».)


Энди тарих бўлиб қолади: Тошкентдаги Киночилар уйи ва метро раҳбарияти биноси бузилади\n23:36 / 08.11.2017\nЯқин орада Ислом Каримов шоҳкўчасида Tashkent City халқаро бизнес маркази қурилиши муносабати билан биноларнинг катта кўламли бузилиш ишлари бошланади.\nСобиқ Ўзбекистон шоҳкўчаси, ҳозирда эса Ислом Каримов шоҳкўчасининг “Ўзбекистон” метро станциясидан келаверишдаги ўнг томонидаги бир неча кўп қаватли бинолар бузилиши режалаштирилган. Улар орасида Киночилар уйи, республика ОВИРи, Тошкент метрополитени бошқармаси, собиқ Фонд Форум бинолари бор. Ушбу маълумот “Ўзбеккино” миллий агентлигида тасдиқланган.\n“Ўзбеккино”даги манбанинг айтишича, кўчанинг ўнг томонидаги, метронинг “Ўзбекистон” станциясидан бошлаб “Бунёдкор” станциясигача барча бинолар бузиб ташланади. Бу ҳудуд Tashkent City қурилиши учун ажратилади.\n"Бизга нарсаларни йиғиштириш буюрилди. Бир неча кун ичида бинони бўшатиб беришимиз керак. Бузилиш ишлари бошланади”, деб таъкидлаган манба.\nМанбанинг қўшимча қилишича, “Ўзбеккино” қаерга кўчиши бўйича якуний қарорга келмаган, бироқ тахмин қилинишича, у Чилонзор кўчасидаги ҳужжатли фильмлар студияси “Ўзкинохроника” биносига кўчиб ўтади.\nҚайд этиш жоизки, Республика Киночилар уйи Ўзбекистоннинг собиқ раҳбари Шароф Рашидовнинг жонбозлиги билан қурилиб, 1982 йилда Осиё, Африка ва Лотин Америкаси давлатлари кинофестивали ўтказилиши кунлари очилган. Киночилар уйида 3 та кинозал бўлиб, улардан бири 900 кишига, қолган иккитаси 230 ва 50 кишига мўлжалланган.\nTashkent City халқаро бизнес маркази пойтахтнинг Алишер Навоий, Олмазор, Ислом Каримов ва Фурқат кўчалари оралиғидаги 80 гектар ҳудудда барпо этилади. Лойиҳага мувофиқ Tashkent City’да бизнес марказлар, савдо мажмуалари, меҳмонхоналар, офислар, конгресс-хол, кўргазма заллари, кўп қаватли замонавий уйлар, ресторанлар, сунъий кўл, фавворалар, ижтимоий ва бошқа объектлар қурилади.\nметрополитен Tashkent City Киночилар уйи\nЎқчи ва Олмазорда яшовчи фуқароларга янги уйларда квартира таклиф қилинди\nТошкентда “Киночилар уйи” биносини бузиш бошланди\nҲар баҳорда шу бўлар такрор. «Тошшаҳартрансхизмат»нинг «эски» янгилиги


«Босман иши» футболда нимани ўзгартирди?Haqida.net\nHome Dunyo «Босман иши» футболда нимани ўзгартирди?\n«Босман иши» футболда нимани ўзгартирди?\nЗамонавий футбол йигирма йил олдингисидан кескин фарқ қилади. Нафақат ўйиннинг умумий кўриниши ёки тактика ва тезлик борасида, балки трансферларнинг кўриниши, жамоаларнинг имижи борасида ҳам. Масалан, 20 йил олдин «галактикос»лар бўлмаган, ақлдан оздирувчи трансфер суммалари ҳам.\nБу ҳолат кўпчиликни ташвишга солмоқда. Лекин энди кеч, 1995 йилда кўрилган «Босман иши» улкан кемани ҳеч кимга номаълум йўналишга қўйиб юборган ва уни тартибга солиш ҳеч қандай қўмондоннинг қўлидан келмайди.\n«Босман иши» футбол соҳасининг иккита асосий қоидасига зарба берди ва футбол ривожини умуман бошқа йўналишга буриб юборди: трансфер тизими ва легионерлар лимитига.\nЎша воқеагача футбол бошқаруви анча мустақил бўлган ва алоҳида тармоқ сифатида бошқариларди. ФИФА ёки УЕФА каби ташкилотлар футбол соҳасини бошқаришар ва баъзида бу қоидалар айтайлик, Европа меҳнат ҳуқуқи каби кодексларга мос келмаслиги ҳам мумкин бўлиб қоларди.\nЖумладан, Босмангача футболчи клубининг рухсатисиз бошқа жамоадан қўним топа олмасди. Ҳатто шартнома муддати тугаган тақдирда ҳам автоматик равишда эркин агентга айланмас, клубининг уни трансфер қилишини кутишга мажбур эди. Клуб эса футболчига хоҳлаган нархни қўяр ва унинг устидан тўла ҳуқуққа эга бўларди.\nШунингдек, барча давлатларда легионерлар учун лимит белгиланган ва 90-йиллар бошларида клублар фақатгина уч легионерни бир вақтда майдонга тушира оларди холос. «Босман иши»дан кейин эса ҳар икки ҳолат Европа инсон ҳуқуқлари қоидаларига мос эмаслиги тасдиқланди. Босман ким эди узи? Келинг яхшиси, ўша «Иш»ни эслайлик ва бу бизга ҳолатга баҳо беришимизда ёрдам беради.\nЖан-Марк Босман 1964 йилда Бельгияда туғилган. Ўсмирлик пайтларида мамлакат терма жамоасини сардори сифатида майдонга тушган бўлса-да, кейинчалик, фаолияти у қадар ёрқин кечмаган. Хуллас 1986 йилда «Стандарт» клуби уни «Льеж»га сотиб юборади ва футболчи янги клуби билан тўрт йиллик шартномага имзо чекади.\n1990 йилда шартнома муддати тугайди ва молиявий томондан таназзулга учраб бораётган клуб Босманга янги шартнома таклиф қилади. Янги шартномага кўра Босман олдингисидан кўра тўрт баробар кам маош олишга рози бўлиши керак эди. Табиийки, 25 ёшли футболчи бунга рози бўлмайди ва клуб томонидан 11 743 000 франкка трансферга қўйилади.\nБосман ўзи учун яхшигина вариант топади ва Франциянинг иккинчи дивизиони вакили «Дюнкерк» клуби билан келишади, аммо бунга «Льеж» ҳам розилик бериши керак эди. «Льеж» аввалига 4.8 миллионга футболчини сотишга рози бўлади, ҳаммаси ҳал бўлгандек эди, фақатгина Бельгия клуби барча ҳужжатларни Франция футбол федерациясига тақдим этиши керак эди холос. Негадир «Льеж» фикрини ўзгартиради ва ўртамиёна клуб тўлай олмайдиган даражада катта трансфер нархини талаб қилади. Босман клубига қайтишга рози бўлади ва у «Льеж» билан янги шартномага имзо чекиши ёки навбатдаги харидорни кутиб ўтиришга мажбур эди.\nУнинг замондошлари шунлай қилишарди ҳам, аммо Босман бошқа йўлдан боради ва ўз ҳуқуқини ҳимоя қилиш орқали футболда инқилоб қилишга муваффақ бўлади.\n19 аср бошларида яшаб ўтган инглиз иқтисодчиси Давид Рекардо иқтисодиётда солиштирув имкониятлари теориясини яратган ва давлатлараро савдо ички савдодан кўра ҳар томонлама қулай ва фойдали эканлигини исботлаган эди.\nАйнан мана шу тамойил кейинчалик Европа Иттифоқининг ташкил этилишида, аъзо мамлакатлар ўртасида инсонлар, товарлар ва хизматларнинг эркин ҳаракатланишига шароит яратилишида асосий ролни бажарганди. Аммо юқорида айтиб ўтилгандек, спорт, хусусан, футбол иқтисодий қонунлар чегарасидан чиқб кетганди.\n«Босман иши»ни кўриб чиққан ҳуқуқшунослар футбол ҳам Европада бизнес соҳасига кирганлиги ва айнан Европа Иттифоқи савдо қонунлари мувофиқ амалга оширилиши лозимлиги ҳақида хулосага келишди. Бундан келиб чиқиб, Босман ва Европа Иттифоқидаги бошқа футболчилар Европа Иттифоқи келишувининг 39-бандига асосан Иттифоқ бўйлаб «эркин ҳаракатланиш ва меҳнат қилиш ҳуқуқи»га эга бўлди. Айнан мана шу бандга мувофиқ бир давлатдан иккинчи давлатга ўйнаш учун (меҳнат қилиш учун) борган футболчи легионер ҳисобланмади ва ўша давлат вакиллари билан тенг ҳуқуққа эга бўлди. 1996 йилда УЕФА бу қоиданинг фақат Иттифоққа аъзо 15та давлатда қўллаш қийинчилик туғдиришини эътиборга олди ва барча 49та давлат учун «Босман қоидаси»ни жорий қилди. Ўз-ўзидан ФИФА ҳам бу қарорни тан олишга мажбур бўлди.\nБу эса айниқса футболчиларни тайёрлаб сотадиган клублар учун катта зарба бўлди. Янги қоидага кўра, клубларнинг асосий бойликлари саналган футболчилар ҳатто текинга ҳам бошқа клубга ўтиб кетш эҳтимоли бор. ФИФА томонидан 23 ёшга тўлмаган футболчининг эркин агентга айланиши натижасида клубга тўланадиган компенсация суммалари, олдинги қоида бўйича қўлга киритилиши мумкин бўлган суммалардан сезиларли даражада оз.\nЭндиликда футболчилар ўз талабларини бемалол қўя бошлашди, улар янги шартномага имзо қўйишдан воз кечишлари мумкин ва бошқа суперклублар бу ҳолатдан фойдаланиб қолишади ҳамда футболчига катта ваъдалар ва шароитлар тақдим этиб, бутунлай текин нархга қўлга киритиш имкониятига эга бўлади. Натижада, молиявий томондан яхши имкониятга эга бўлган клублар истеъдодли фтуболчиларни осонлик билан қўлга кирита бошлади. Легионерлар лимитининг йўқолиши эса уларга янада кўпроқ имконият очди, энди скаутлар Европа бўйлаб изғишмоқда ва истеъдодли футболчини арзимаган пулга клубидан сотиб олишмоқда.\nЕвропа майдонларида клубларнинг кучлари тенглашиб бораётгандек тасаввур уйғотаётган бўлса-да, аслида ундай эмас. Таркиб, молия, ташкилий, умуман ҳар жиҳатдан грандлар пайдо бўлмоқда ва бошқалар уларга яқинлаша олишмайди.\nИлгари «Стяуа», «Бенфика», «Аякс», «Спарта», «Црвена Звезда» каби клублар маҳаллий истеъдодлар эвазига яхшигина натижа кўрсатишган бўлишса, ҳозирда буни тасаввур қилиш ҳам қийин. Бу клублар «МЮ» ёки «Реал» савиясидаги футболчини узоқ вақт таркибида ушлаб туришга қодир эмас.\nФранциянинг ўртамиёнаси «Осер»ни мамлакат чемпионига айлантирган таниқли мураббий Ги Ру шундай деганди:\n«Ҳар бир буюк клуб ҳозирги ҳолати учун Босманга хайкал қўйиши керак».\nАммо ҳеч ким унга миннатдорчилик билдирмоқчи эмас. Танганинг бошқа томони ҳам бор. Футбол ва иқтисоднинг чамбарчас боғланиши натижасида йирик клублар ҳам молиявий тарафдан зарар кўрган бўлишлари мумкин. Ушбу клублар иштаҳаси очилиб кетган футболчилар қурбонига айланди. Энг етакчи футболчиларини таркибида ушлаб туриш учун клублар уларнинг барча инжиқликлари-ю талабларини бажаришга, бир неча йил олдин ақл доирасига сиғмаган маошларни тўлашга мажбур. Ўша пайтда кимдир, «Босман иши»дан кейинги тонгда минглаб футболчилар миллионер сифатида уйғондилар», деб ёзганди.\nЛегионерлар лимити ёш футболчиларни тайёрлаш соҳасига ҳам ката таъсир кўрсатди. Европанинг катта клублари футбол мактаблари учун жуда катта пулларни ажратмоқда ва шунингдек, улар ўз эътиборларини фақат ички кадрларга эмас, бутун дунёга қаратмоқда. Натижада, жаҳон иқтисодиётида амал қиладиган арзон иш кучи ҳаракатланиши футболда ҳам кузатилмоқда. Сўнгги йилларда Европа майдонларида Африка ва Америка қитъаси вакилларининг кўпайиб борганининг асосий сабабларидан бири мана шу ерда ётгани сир эмас.\nХуллас, футбол бевосита футбол ташкилотлари назоратидан чиқиб кетиб улгурди ва ФИФА ва УЕФА нима қилиб бўлса ҳам футболга 90-йиллардаги ўз ҳокимиятларини ўрнатишга ҳаракат қилмоқда. Энди кеч эмасмикин? Европа Иттифоқи футболчилар ҳуқуқларини оширишда давом этмоқда, жумладан уларга исталган пайтда клубни алмаштириш имкониятини берилишига ҳам сал қолди. Бунга тиш-тирноғи билан қарши чиққан УЕФА ниятига етди, аммо «Уэбстер иши» отлиғ яна бир чекинишга мажбур бўлди. Яъни, 2006 йил сентябрида шотландиялик ҳимоячи Энди Уэбстер шартнома муддати тугамасдан клубни ихтиёрий тарк этган биринчи футболчига айланди. У ФИФАнинг футболчи ҳуқуқлари ҳақидаги қоидасининг 17-бандидан фойдаланди ва ўз трансферини клубдан сотиб олди. Қоидага кўра, агар футболчи ўзининг 28 ёшигача бирор клуб билан узоқ муддатли шартнома тузса, уч йилдан сўнг ўз трансферини сотиб олиш ҳуқуқига эга. Уэбстер «Уиган» клубига йўл олди, етакчи футболчиси учун 5 миллион фунт трансфер суммаси талаб қилишга ҳаққи бўлган «Ҳартс» 250 минг фунт компенцияга рози бўлишга мажбур бўлди.\nЛегионерлар лимити клублар миқёсида ҳам мамлакат футболини имижини намойиш қилишда ёрдам берган бўлса, ҳозирда юз фоиз легионерлар ҳисобига тўлдирилган клубларни учратишимиз мумкин. «Арсенал» ўйинига қараб инглиз футболига яқин жиҳатни топиш мушкул, нари борса ўйинлар орқали шаклланган шиддат ва тезликни топамиз холос. Италия шарафини ҳимоя қиладиган «Интер» кўпгина учрашувларда бирорта италияликни ҳам майдонга туширмайди. Бу эса ўз навбатида ўша мамлакат терма жамоасига ҳам, маҳаллий футболчиларнинг ўсишига ҳам салбий таъсир кўрсатмай қолмайди.\nБир пайтлар «Арсенал» – «Ливерпуль» учрашувини стадионда кузатган Англия терма жамоаси бош мураббий Свен Горан Эрикссон ўша учрашувда атиги битта (Каррагер) инглиз майдонга тушганлигини ва бу ҳол ниҳоятда ташвишланарли эканлигини айтиб ўтганди.\nБуни ҳис қилган миллий федерациялар ҳам имкони борича курашишга ҳаракат қилмоқда. Испания футбол федерацияси маҳаллий ёш футболчилар билан шартнома тузишга рухсат берди. Эсингизда бўлса, айнан мана шу муаммо туфайли «Барселона» Фабрегасдан айрилганди. Англия қоидаларига кўра футболчига узоқ муддатли шартнома таклиф қилган «Арсенал» осонлик билан футболчини қўлга киритганди. Англия Премьер лигаси эса ҳар бир клуб учрашувга тақдим этадиган руйхатда маҳаллий футболчи бўлиши шартлигини белгилаб қўйди. Бу эса ёш инглиз футболчилари нархи сунъий равишда ошишига олиб келди.\nБлаттер футболдаги «миллийлик»ни ҳимоя қилиш мақсадида «6+5» лойиҳасини илгари сурганди. Бу лойиҳага кўра, 2012/13 йилги футбол мавсумидан бошлаб ҳар бир клуб майдонга ўзи шарафини ҳимоя қиладиган мамлакатнинг 6 футболчисини майдонга туширишга мажбур эди. ФИФА ташаббуси билан ЕИ бу лойиҳани таҳлил қилди ва «миллатчилик» деб баҳолаб, ЕИ қоидаларига зид деб таъкидлади.\n«Бундай ҳолатда маҳаллий футболчилар олтинга тенг баҳоланади, – дейди «6+5» лойиҳасига ўз фикрини билдирар экан Босман, – натижада уларнинг молиявий талаблари кескин ошиб кетади. Ўз навбатида, кичик футбол давлатлари ўз футболчиларини ҳозиргидек осонлик билан сота олмайди ва бу улар учун катта молиявий йўқотиш бўлади. Мисол учун, «Стандарт» ўзининг етакчи ўйинчиси Марвон Феллайнини «Эвертон»га 18 миллионга сотди ва шу сумма жамоанинг йиллик бюджетини таъминлади. Хўш, агар легионерлар лимити жорий қилинса, «Эвертон» бу футболчини бунча катта нархга сотиб олармиди? Бундан ташқари, Бельгия аҳолиси 10 миллионни ташкил қилади, агар легионерлар лимити амал қилса, мамлакат футболида кадрлар етишмовчилиги бўлиши муқаррар. Футбол биринчи навбатда касб ва футболчи хоҳлаган пайтда бошқа ишчилар каби чегарани босиб ўтиши ва истаган жойида ишлаши мумкин.\nХуллас 21 йил муқаддам «Босман иши»дан сўнг хумдан чиқариб юборилган жинни яна қайтариш умуман имконсиз. Чунки орадан вақт ўтди ва тизим ўз йўналишига тушиб олди. Буни қандайдир қарорлар ва қоидалар асосида бошқаришга уриниш яна бошқа хатоларни келтириб чиқариши ва умуман кутилмаган тарафдан муаммоларни келтириб чиқариши мумкин. 1995 йилда айнан кичик клубларнинг зиёнига хизмат қилган «Босман иши» ҳозирда бекор қилинса, бундан жабр кўрадиган ҳам яна ўша кичик клублар бўлади. Қизиғ-а? «Ҳаёт гўзал. Қайси тарафга бурсанг ҳам» дейиларди бир рекламада. Шунақа экан-да. Нима бўлсаям калтак бечора камбағалнинг бошида синавераркан.\n«Касперский лабораторияси» «ВКонтакте» аккаунтларини ўғирлайдиган иловани аниқлади\nКХДР учирган ракета ўта катта ядро каллагини олиб ўтиши мумкин


Хосеп Гвардиола: «Ювентус» таркибида чемпионлар ҳаракат қилишади»\n16:33 / 16.03.2016\nГерманиянинг «Бавария» клуби бош мураббийи Хосеп Гвардиола Европа чемпионлар лигасининг 1/8 финал «Ювентус»га қарши жавоб учрашуви (дастлабки учрашув – 2:2) олдидан ўз фикрлари билан ўртоқлашди.\n«Ювентус» ҳар доим ўзлигича қолади. Бу жамоанинг ҳақиқий руҳи. Бугунги ўйинда Манжукич ўрнига балки Мората тушар, билкки иккаласи ҳам бир вақтда ўйнар. Маркизио биринчи учрашувда ўйнамаганди, аммо Эрнанес бор эди. Кьеллини ҳам Туринда ўйнамаган. Шундай экан мен биринчи учрашувдан ортиқча ўзгариш бўлишига ишонмайман.\n«Ювентус» кучли клуб бўлган ва шундайлигича қолдаи. Мен Италияда тўп сурганман ва итальянча менталитетни яхши тушунаман. Улар бунақа таркиб ва бунақа менталитет билан жуда кўплаб ғалабаларга эришишган. Маркизио билан ёки усиз ҳам туринликлар хавфли рақиб бўлиб қолаверишади.\nУларнинг таркибида чемпионлар ҳаракат қилишади. Улар ҳар доим ўз имкониятлари келишини пойлаб туришади. Улар ҳимояда жуда кучли. Шу билан бирга ҳужумда ҳам рақибга муаммо туғдиришга қодир», — дея гапириб ўтган Гвардиола.


бири саналмиш Билл Гейтс ўзи 2019 йилда ўқиган 5 та энг яхши китобни бошқаларга ҳам тавсия қилмоқда. Ўқинг, афсус қилмайсиз! «Американча ... Лепор томонидан ёзилган ва АҚШнинг жами тарихини ўз ичига олган бу китоб 800 саҳифадан иборат. Гейтснинг иқрор бўлишича, Америка тарихи ҳақида ...\nЎзбекистонда хизмат маданият ходими Қутлибека Раҳимбоеванинг мўъжазгина, бироқ мазмун жиҳатидан анча салмоқли «Тўйлар муборак» номли рисоласи катта қизиқиш билан ўқилади. «Адолат» нашриёти чоп этган мазкур тўпламни бир зарбда ўқиб чиқдим, тассуротлар эса қўлга қалам олишга ундади.\nдўкондан китоб ўғирлашда айбланаётган Мексиканинг Аргентинадаги элчиси Оскар Рикардо Валеро ватанига чақирилди. Мексика ташқи ишлар вазири Марсело Эбрард ...\n- Ўзбекистондаги ислоҳотлар даврининг меъмори» номли китобнинг тақдимоти бўлиб ўтди. Ушбу асар ХХР Ташқи ишлар вазирлигининг ... амалга оширилган изчил ўзгаришлар ҳақидаги маълумотлар хитойлик китобхонларнинг эътиборига ҳавола қилинган. Унда, шунингдек, муаллифларнинг ...\nПрезиденти Гурбангули Бердимуҳамедов Туркманистон раҳбарининг китоблари — илмий асарлари кўргазмаси билан танишди, деб хабар бермоқда ... давлатимиз раҳбарининг матбуот хизмати. Қайд этилишича, ушбу китоблар мамлакатимиз илмий-академик доиралари ва ижодий жамоатчилигида ...\nБир дақиқада 100 мингтагача сўз ўқиш усули — Хитой (видео)\nшубҳа уйғонди. Видеолавҳадан ҳам кўриниб турибди, ўқувчилар китоб ўқиётгандан кўра, кўпроқ уни шошилинч варақлаётганга ўхшайди. Таълим ... техникани аслида япон педагоги Юмико Тобитани ишлаб чиққан ва махсус китоб ҳам ёзган. Унинг методига кўра, юзлаб саҳифаларни варақлаганда ўқувчининг ...\nдўстлик ва биродарлик мусиқаси», «Бахши - халқ бахтининг даракчиси» китоблари ҳақида сўз борди. Мазкур асарлар бир-бирини мантиқан тўлдириб ...\nгоҳ текисланади, гоҳ бўртиб чиқади)га боғлиқ. Агар одам китоб ёки компьютер экранига мунтазам термулиб ўтираверса, кўз гавҳарини ... шунинг учун қуёшдан сақловчи қора кўзойнак тақиш ва қоронғида китоб ўқимаслик шарт. Кўз шиллиқ қавати қуриб қолади Кўз қуришидан мунтазам ...\n«Сўконғич»лиги билан танилган ҳоким ҳам бўшатилди\nва Миришкор туманлари ҳокимлари масъулиятсизлиги сабаб, шунингдек, китоб туман ҳокими соғлиги ёмонлашганлиги сабаб ўз аризасига биноан вазифасидан ...


«Тошкент-2025: Трансформация» концепциясининг асосий тезислари нашр этилди - Darakchi\nЖАМИЯТ 18.06.2019, 15:02\nЖорий йилнинг май ойида «Тошкент- 2025: Трансформация» концепциясини Ўзбекистон Республикаси Бош вазири ва Тошкент шаҳар ҳокимига тақдим этганлгани ҳақида хабар берилганди. Унда экспертларнинг билдирган кўпгина таклифлари қўллаб-қувватланган.\nТошкент шаҳар ҳокимлиги ҳузуридаги жамоатчилик кенгашининг маълум қилишича, «Тошкент- 2025: Трансформация» концепциясининг асосий тезислари нашр этилди. Қайд этилишича, тақдим этилган вариант тайёр стратегия эмас, балки келажакдаги иш йўналишини муҳокама қилиш ва белгилаб олиш учун дастлабки концепциядир.\n«Тадбирлар дастурлари, йўл хариталари ва НЛА лойиҳалари билан батафсил стратегияни тайёрлаш – буларнинг барчаси ишимизнинг навбатдаги амалга ошириш босқичи ҳисобланади», дейилади жамоатчилик кенгаши хабарида.\n«Урбанистика маркази» ННТнинг базасида амалга оширилаётган «Тошкент 2025: Трансформация» лойиҳасининг асосий қийматини «Шаҳар халқ учун» постулати белгилайди — унда фуқароларнинг манфаатлари барча ташаббуслар марказида жойлашганлиги акс этган.\nЖамоатчилик томонидан билдирилган конструктив мулоҳазалар ва таклифлар таҳлил қилиниб, шаҳар ҳокимияти маъмуриятига топширилади.\nҲужжатни ушбу ҳавола орқали юклаб олишингиз мумкин.\nКонцепция Тошкент шаҳар ҳокимияти қошидаги Жамоатчилик кенгаши кўмагида «Урбанистика маркази» ННТ томонидан тайёрланган.\nҲокимлик носоз ва таъмирталаб йўллар Қарши шаҳридаги энг оғриқли муаммолардан бири эканлигини тан олди\nБугун Томскда ёнғин оқибатида ҳалок бўлган ватандошларимизнинг жасадлари Тошкентга келтирилди


hidoyat.uz – “Мовароуннаҳр” нашриётининг сайти - Фойдасидан ҳам баракаси кўп бўлсин\nФойдасидан ҳам баракаси кўп бўлсин\nҲаёт экан-да. Одамзот эҳтиёж, тирикчилик юзасидан тинмай елиб-югуради. Оила юки елкага катта масъулият юклаши табиий. Аммо тирикчилик экан деб ҳар қандай йўлга кириб кетавериш ярамайди. Барака ҳалолликда, тўғриликда. Аллоҳ кўрсатмасин, хиёнат ё фириб кўчасига кирса, инсоннинг юзи қаттиқлашади ва андишани ҳам бир четга суриб, манфаати учун турли разилликларга қўл уради. Ғирромлик қилаётганлар озгина фойдани деб охиратни унутади.\nБир куни ишдан қайтишда икки кило олма сотиб олдим. Қўлимга енгил туюлиб, сотувчидан: "Тарозингиз тўғрими?" деб сўрадим. У: "Ҳа", деб тасдиқлади. Уч-тўрт қадам нарига ўтиб хурмо олдим. Сотувчидан олмани ҳам тарозисига қўйиб беришини илтимос қилдим. Сал кам ярим килога «адашгани»ни олма сотувчи ҳам эшитди ва беш-олти дона олмани зарда билан елим халтамга солди. Мен эса, ортиғи керакмас, дея тарозига қўйишини талаб қилдим...\nАжабо, "тарозингиз тўғрими?" деб сўраш одатий ҳолга айланиб қолди. Бундан тўғри хулоса чиқариб, тарозисини қайта текшириб кўрадиган тижоратчилар ҳам бор, албатта. Аммо харидорларга бир баҳона қилиб, доим хиёнат, фириб йўлларини қидирадиган савдо ходимларини кузатиб афсус чекасиз.\nБаъзида сотувга қўйган молингиз дўконларда таннархидан икки-уч баравар қиммат сотилаётганидан кўнглингиз оғрийди. Молнинг бозори чаққон деб устига чегарадан ортиқ нарх қўйиш ҳам хато. Инсоф бараканинг боши, деб бежиз айтилмаган. Майли, фойдамиз кўп бўлмасин, аммо топганларимиз ҳалол, баракали бўлсин.\nИбн Аббос (розийаллоҳу анҳу) айтадилар: "Аллоҳ таоло инсонларни бировнинг молини ноҳақлик билан ўзиники қилиб олишдан қайтарди".\nАллоҳ таоло: "Мол(ва бойлик)ларингни ўрталарингда ботил (йўллар) билан емангиз!.." (Бақара, 188), дея марҳамат қилади. Имом Қуртубий оятдаги "ботил йўл билан емаслик"ка қимор, алдамчилик, ҳаром йўл билан бойлик топиш кабилар киради, деган.\n1647 марта ўқилган.


Россия ва Хитой ажралмас шерикка айланяптими? Шарқ гигантлари муносабатидаги тўртта муҳим нуқта\nДушманимнинг душмани – менинг дўстим, дейишади. Дарҳақиқат, Россия ва Хитой АҚШдан узоқлаша боргани сари сўнгги йилларда улар ўртасидаги ҳамкорлик кучаймоқда, деб ёзади Американинг Stratfor геополитика портали.\nБир томондан АҚШнинг Хитой билан савдо уруши, иккинчи томондан Вашингтоннинг Москвага қарши санкцияларни узайтираётгани ортидан шарқда икки қўшни давлатнинг иқтисодий алоқалари мустаҳкамланиб боряпти. Хитой ва Россия сўнгги бир йил давомида АҚШнинг Венесуэла, Эрон ва Шимолий Корея каби қатор ҳудудлардаги таъсирини жиловлаш учун ўз дипломатик позицияларини мувофиқлаштириб келди.\nҲозирга келиб Пекин ва Москва кўплаб масалаларда Вашингтонга қарши позицияни эгаллаган. Улар ўртасидаги ҳамкорлик соҳалари ҳам кенгайиб боряпти, бу соҳалар орасида хавфсизлик масалалари ҳам бор. Аммо узоқ муддатли истиқболда Хитой-Россия хавфсизлик алоқалари ҳар икки мамлакатнинг АҚШ билан муносабатлари қай тарзда ривож топиши, охир-оқибат барибир уларнинг ўзаро алоқалари ҳолатига боғлиқ бўлади.\nҲарбий ҳамкорлик истиқболлари\nОхотск ва Япон денгизидаги Россия-Хитой қўшма ҳарбий денгиз машғулотлари олдидан\nФото: Юрий Юмитюк / ТАСС / Getty Images\nХитой ва Россиянинг бевосита АҚШ мотиви ортидан ривожланаётган ҳамкорлик йўналишларидан энг асосийси деб ҳарбий соҳани кўрсатиш мумкин.\nИкки давлат ҳарбийларнинг қўшма машғулот ўтказишлари сўнгги вақтларда тез-тез кузатилмоқда. Қўшма Штатларнинг ҳам Европа, ҳам Осиёдаги ҳарбий базаларини кенгайтириши эса Хитой-Россия қўшма ҳарбий амалиётларининг янада кўпайишига сабаб бўлади.\nАҚШ ва Россиянинг ўрта ва яқин масофага учувчи ракеталарни ликвидация қилиш ҳақидаги 1987 йилги келишуви барбод бўлгани ҳам бу жараёнда алоҳида ўрин тутади. Бир неча йилдан буён иккала томон ҳам бир-бирини битим шартларига риоя қилмасликда айблаб келди ва август ойида Америка шартномадан расман чиқди. АҚШнинг бу ҳақдаги эълонида Россиянинг ракеталари сони битимда белгиланган чегарадан чиқиб кетгани сабаб сифатида айтилган. Аммо нафақат Москва, балки Пекин ҳам ўрта масофага мўлжалланган бошқарилувчи ракеталарни ривожлантириш устидаги ишларини сезиларли кучайтиргани ҳам Вашингтоннинг бу битимдан чиқишида роль ўйнагани шубҳасиз.\nХитой ҳарбий қуроллар соҳасида ўсишга эришиб борар экан, Вашингтон бунга катта эҳтимол билан аввало Осиёда бошқарилувчи ракеталари сонини кўпайтириш билан реакция билдиради. Бунда америкаликлар минтақадаги асосий иттифоқчилари – Жанубий Корея ва Японияга таянади.\nШу боисдан, Россия ва Хитой июль ойи охирида ўтказган биринчи қўшма ҳаво патрули ҳарбий ҳаракатлари учун айнан Япон денгизини танлагани ҳам тасодиф эмас.\nУшбу қўшма ҳарбий машғулотлар вақтида Жанубий Корея Россияни ўз ҳаво ҳудудига бостириб кирганликда айблади, натижада корейслар огоҳлантириб ўт очишга ҳам мажбур бўлишди. Вашингтоннинг юқоридаги битимдан чиқиши мазкур ҳолатга бевосита боғлиқ бўлмаслиги мумкин, лекин барибир бу воқеа Россия ва Хитойнинг ҳарбий ҳамкорлиги янги даражага чиқаётганига ишора қилади.\nБу икки мамлакат ҳарбийлари ўртасидаги қўшма машғулотлар кейинги ойларда ҳажм ва кўлам жиҳатдан кенгайиши, янада тез-тез ўтказиб турилишини кутиш мумкин. Бу – Осиёнинг қайсидир нуқтасида бўладиган ҳаводаги машқлар ёки Болтиқ ва Ўрта Ер денгизларида ўтадиган ҳарбий флотлардаги синовлар бўлиши мумкин.\nВашингтон ва унинг иттифоқдошларига ҳарбий соҳадаги бирдамлигини янада аниқроқ кўрсатиб қўйиш учун, Пекин ва Москва ҳарбий соҳанинг бошқа йўналишларида ҳам кучларини бирлаштириш имкониятларини синовдан ўтказиши мумкин. Масалан, кузатувчи ва ёнилғи ташувчи типидаги самолётлар шулар жумласидан. Бундан ташқари, томонлар оғир вертолётлар ва бошқа ҳарбий техникаларни биргаликда ишлаб чиқаришни ҳам бошлаб юборишлари эҳтимолдан холи эмас.\nРоссия ва Хитой ҳамфикр: норозилик намойишларида ташқи душманнинг қўли бор\nАнъанавий ҳарбий ҳамкорлик алоқаларига қўшимча равишда, Россия ва Хитой ички хавфсизлик масалаларида ҳам бир-бирига кўмакдошга айланаётганга ўхшайди.\nИккала давлатда ҳам сўнгги ойларда кенг кўламли норозилик акциялари бўлиб ўтди. Хитой Ҳонгконгдаги намойишларни ҳал қилишига тўғри келаётган бўлса, Россияда маҳаллий сайловларга мухолифатнинг қатор номзодлари киритилмагани ортидан сўнгги ўн йилликдаги энг йирик намойишлардан бири бўлиб ўтди.\nҲар иккала ҳолатда ҳам ҳукуматлар деярли ўхшаш йўл тутишди: намойишлар кенгроқ ҳарбий можарога айланишининг олдини олиш учун хавфсизлик кучлари билан тўқнашувларни иложи борича чеклаган ҳолда селектив сиёсий қарорлар қабул қилинди.\nҚолаверса, бу норозилик акциялари вақтида Россия ҳам, Хитой ҳам АҚШни очиқчасига намойишчиларга ёрдам бераётганликда айблади.\n«Ҳонгконгда тартибсизликлар бошланишида Вашингтон ва бошқа ғарб давлатларининг бевосита қўли борлиги ҳақидаги Хитойнинг эътирозларини Москва жиддий қабул қилди», деганди Россия Ташқи ишлар вазири матбуот котиби Мария Захарова.\nЎз навбатида, Хитой Ташқи ишлар вазирлиги матбуот хизмати расмийси Генг Шуанг қуйидагича фикр билдирган: «АҚШнинг Москвадаги норозилик намойишларини қўллаб-қувватлаши – Россиянинг ички ишларига аралашувни кўрсатувчи бир мисол. Бу эса ғарбнинг гегемонлик даъвосига ишора қилади».\nЗахарованинг маълум қилишича, Россия ва Хитой ўз ҳудудларида бўлиб ўтган норозилик акцияларида АҚШнинг иштироки масаласида маслаҳатлашувлар ўтказишни режалаштиряпти.\nБу маслаҳатлашувлар ҳақида батафсил маълумотлар бўлмаса-да, ҳар иккала томон ҳам шеригининг ички ишларига АҚШ аралашаётгани ҳақидаги даъволарини очиқчасига қўллаб-қувватлаётганининг ўзиёқ муҳим сигнал бўла олади.\nКиберхавфсизликда ҳам муштараклик\nКиберсоҳа – Россия ва Хитой ўртасидаги хавфсизлик алоқаларининг яна бир муҳим йўналишларидан бири. Иккала мамлакатда ҳам дунёнинг қолган қисмидан алоҳида мустақил ишлай оладиган интернет яратиш масаласи тобора кўпроқ муҳокама қилиняпти.\nМосква буни «интернетдаги суверенитет» деб атайди. Июль ойида Хитой Киберкенглик администрацияси (ХКА) делегацияси «Роскомнадзор»да меҳмон бўлганди. Бу каби махсус киберсоҳа делегациясининг Россияга келиши бундан олдин ҳеч қачон кузатилмаган.\nТашриф давомида ХКА расмийлари Россиянинг энг йирик онлайн қидирув тизими «Яндекс» офисида бўлишди. Шунингдек, Касперский лабораториясига ҳам бориб, ўзаро ҳамкорлик истиқболларини муҳокама қилишди.\nХитой томони билан бундай маслаҳатлашувлар Россияда киберхавфсизлик бўйича янги режалар борлигини англатади. Москва сўнгги йилларда интернет устидан давлат назоратини мунтазам равишда мустаҳкамлаб келяпти. Telegram мессенжери ҳукуматнинг хавфсизлик идораларига шифрлаш калитларини беришдан бош тортганидан кейин уни блоклашга бўлган уринишлар ҳам шундай далолат.\nБундан ташқари, Россия кейинги йил Huawei компаниясининг 5G тармоғини жорий этиш масаласини кўриб чиқяпти. Ваҳоланки, баъзи мамлакатлар АҚШ босими остида Хитойнинг бу компанияси билан ҳамкорликдан тийилишни афзал билмоқда (албатта, Вашингтон бошқа давлатларни Huawei`ни тақиқлашга ундаш билан ўзи кутган натижага эриша олмаганини ҳам таъкидлаш жоиз).\nАйни пайтда, Россия ўз технологик мустақиллигини таъминлаш учун ўзи ишлаб чиққан 5G инфраструктурасини ривожлантириш устида ҳам иш олиб боряпти. Лекин барибир мамлакат бу йўналишдаги тараққиётда Хитой, Европа ва АҚШдан сезиларли даражада ортда қолмоқда.\nВазият тақозоси билан вужудга келган ҳамкорлик\nРоссия ва Хитойнинг тобора гуллаб-яшнаётган ҳамкорлиги айни мана шу авжда мустаҳкамланиб бориши ҳам қачондир, албатта, тўхтайди.\nБир томондан, Хитой киберсоҳасида давлатнинг иштироки Россияникига қараганда анча-мунча юқори. Бу эса киберхавфсизликдаги ҳамкорлик алоқалари биргаликда амалга ошириладиган лойиҳалар кўринишида эмас, асосан маслаҳатлашув шаклида бўлишини билдиради.\nИкки мамлакатдаги шарт-шароитлар ва сиёсий муҳит фарқ қилишини ҳисобга олиб, намойишларга қарши курашиш бўйича саъй-ҳаракатлар ҳақида ҳам шундай дейиш мумкин.\nАнъанавий ҳарбий кооперацияга келсак, бу ҳамкорлик чегарасини тарихан шаклланган муҳим омил белгилаб беради: Россия ва Хитой бевосита қўшни давлатлар ҳисобланиши, яъни АҚШ таҳдидидан ҳам олдин улар энг аввало бир-бирлари учун потенциал хавф манбаи эканини унутмаслик керак.\nГеографик жойлашуви боис икки давлат манфаатлари кесишадиган бир нечта ҳудудлар бор, бундай баҳсли ҳолатлар айниқса чегара минтақаларига тааллуқли. Айниқса, Россиянинг энг ғарбий ҳудудларида масала анча эҳтиёткорликни талаб қилади. Узоқ Шарқда Хитойнинг мавқейи ўсиб бораётгани фонида Москва хитойликларни ноқонуний ёғоч кесиш ишларини олиб бораётганликда гумон қилади ва буни тўхтатиш учун Хитойга ёғоч экспортини тақиқлаб қўйиш билан таҳдид ҳам қилган.\nУмуман олиб айтганда эса, Россия-Хитой хавфсизлик алоқалари ва бошқа соҳалардаги кенг ҳамкорлик замирида ҳар иккала томоннинг АҚШга нисбатан муносабати ётади. Ҳозирги воқеалар ривожида Россия ҳам, Хитой ҳам АҚШ томонидан босимга учрамоқда, бу эса уларни биргаликда чора кўришга мажбур қиляпти.\nЛекин бу учликдаги баланс қачондир албатта ўзгаради ва бу рўй берганида Москва-Пекин муносабатлари ана ўша янгиланишларга мувофиқ кўринишга келади.


Андижон вилоятида янги цемент заводи қурилади\n20:44 / 13.11.2015\nАндижон вилоятининг Булоқбоши тумани ҳудудида хитойлик сармоядорлар билан ҳамкорликда янги цемент заводи қурилади. Ушбу лойиҳага 140 млн доллар йўналтириш кўзда тутилган. "Правда Востока" нашри хабарига кўра, бу лойиҳа орқали булоқьбошиликларнинг 1100 нафари иш билан таъминланади.\nМаълум қилинишича, завод майдони 107 га бўлади ва завод 300та цемент ташувчи техника билан таъминланади. Бу заводда кунига 5 минг тонна цемент тайёрлаш имконияти мавжуд бўлади. Бу маҳсулотларни ички ва ташқи бозорга ташиш учун темир йўллардан фойдаланиш назарда тутилган.\nБироз олдинроқ, Ўзбекистонда йилига 15 турдаги 7 млн тонна цемент ишлаб чиқарилаётгани хабар қилинганди.\nШунингдек, кейинги йили Туркия компанияси Сурхондарёда 225 млн долларга янги цемент заводи қуриши маълум қилинган.


Яна 10 та хусусий бандлик агентлигига...\nБугун, 7 январь куни Ўзбекистон Республикаси Бандлик ва меҳнат муносабатлари вазирлигида Хусусий бандлик агентликларига тантанали равишда лицензия топширилди. Бу ҳақда вазирлик матбуот хизмати хабар берди.\nХабарингиз бор, 2018 йил 16 октябрда Президент томонидан «Хусусий бандлик агентликлари тўғрисида»ги Қонун имзоланган эди.\nМазкур қонунга асосан, Ўзбекистон Республикаси Бандлик ва меҳнат муносабатлари вазирлиги хусусий бандлик агентликларини рўйхатга олиш ва фуқароларни хорижда ишга жойлаштириш учун лицензия бериш амалиётини йўлга қўйди.\nХусусан, Вазирлик томонидан хусусий бандлик агентликлари реестри ва Ўзбекистон фуқароларини хорижда ишга жойлаштириш фаолияти билан шуғулланиш учун лицензия олиш хизматларини тақдим этувчи https://reestr.mehnat.uz сайти ишга туширилди. Ушбу тизим асосида бугунги кунгача Хоразм, Самарқанд, Андижон, Тошкент вилоятларидаги «Xorazm», «Arm-inter group», «Tian Shan», «Amilee Bahora», «Human» сингари 5 та Хусусий бандлик агентлигига фуқароларни хорижда ишга жойлаштириш бўйича лицензиялар берилди.\nБандлик ва меҳнат муносабатлари вазирлигида ўтказилган маросимда яна 10 та ана шундай Хусусий бандлик агентликларига лицензиялар тақдим этилди.\nЖумладан, лицензияга эга бўлган «Taraqqiyot», «Avangard Personal», «Korean аnd Migrations», «Historical Travel», «Vodiy HR», «Status777», «Goodwill», «Recruit Consulting», «Euroasia Innovation», «International Experience» каби хусусий бандлик агентликлари Самарқанд, Фарғона, Андижон, Тошкент шаҳарларида фуқароларга расман хизмат кўрсатишни бошлайди.\nБандлик ва меҳнат муносабатлари вазирлиги Хусусий бандлик агентликлари


Динимни ўрганаман: бомдодда кечиккан суннатини ўқийдими ёки жамоатга қўшиладими? | Azon.uz - Ахборот-таҳлилий портал\n2254 20:10 24.12.2021\n(40-қисм 41-қисм 42-қисм 43-қисм 44-қисм 45-қисм 46-қисм 47-қисм)\nСАВОЛ: Имом бомдод намозининг фарзини бошлаганда масжидга келган киши бомдоднинг суннатини ўқийдими ёки ўқимасдан имомга иқтидо қиладими?\nЖАВОБ: Имом бомдоднинг фарзини бошлаганида келган одам, агар бомдоднинг суннатини ўқиса, фарзининг бир ракатига улгурадиган бўлса, суннатни ўқиб, имомга иқтидо қилади. Бу ҳолда суннатни сафда ўқимайди. Балки бошқа хонада ёки сафдан узоқроқ жойда ўқиб, жамоатга қўшилади. Агар бомдоднинг суннатини ўқиса, фарзнинг бир ракатига ҳам улгурмайдиган бўлса, суннатни ўқимай, имомга иқтидо қилади. Кейин суннатни ўқимайди. Бомдоднинг суннати фақат бир ўринда – фарзи билан бирга қазо бўлганда завол вақтигача қазо қилиб ўқилади. Заволдан кейин фақат бомдоднинг фарзи қазоси ўқилади. Бошқа намозларнинг суннатлари қазоси ўқилмайди (“Мухтасарул виқоя”, “Ҳидоя”). Валлоҳу аълам.\nБилмаганин сўраб ўрганган – олим Махсус Ислом Илм Китоб савол-жавоб намоз Суннат Бомдод фарз


Кексалар ва ногиронлиги бўлган шахсларни қўллаб-қувватлаш бўйича чора-тадбирлар қабул қилинади | NORMA.UZ\n25 март куни Президент томонидан «Кексалар ва ногиронлиги бўлган шахсларни ижтимоий қўллаб-қувватлаш, «Саховат» ва «Мурувват» интернат уйлари тизимини янада ривожлантириш тўғрисида»ги Фармон имзоланди.\n«Саховат» ва «Мурувват» интернат уйлари;\nСоғлиқни сақлаш вазирлиги ҳузуридаги бюджетдан ташқари «Саховат» ва «Мурувват» интернат уйлари фаолиятини қўллаб-қувватлаш жамғармаси;\nСоғлиқни сақлаш вазирлиги ҳузуридаги Ногиронлиги бўлган шахсларни қўллаб-қувватлаш жамғармаси.\nтиббий-ижтимоий муассасаларнинг кексалар, ногиронлиги бўлган шахсларга хизмат кўрсатиш бўйича фаолиятини ташкил этиш ва бошқариш;\nодам савдосидан жабрланганларни тиббий-ижтимоий реабилитация қилиш ва психологик қўллаб-қувватлаш тизимини мувофиқлаштириш ва бошқалар.\nраҳбар ва шифокорлар ойлик лавозим маоши 1,5 бараварга;\nбошқа барча ходимлар ойлик лавозим маоши 1,2 бараварга оширилади;\nАгентлик марказий аппарати ходимларининг ойлик лавозим маошини 1,5 бараварга;\nАгентликнинг ҳудудий бошқармалари ва туман (шаҳар) бўлимлари ходимлари ойлик лавозим маоши 1,2 бараварга;\nРеспублика тиббий-ижтимоий экспертиза инспекцияси марказий аппарати ва унинг ҳудудий комиссиялари ходимлари ойлик лавозим маоши 1,2 бараварга оширилади;\nУруш ва меҳнат фахрийлари учун республика пансионатида 2021-2022 йилларда маданий-маърифий тадбирларни ўтказиш учун янги бино қурилади ва ушбу муассасага туташ ҳудудда «Нуронийлар» истироҳат боғи ташкил этилади.\nҲужжат 26.03.2021 йилда «Халқ сўзи» газетасида чоп этилган.


«MULK TRANS SAVDO» МЧЖ ОЧИҚ АУКЦИОН САВДОСИГА ТАКЛИФ ЭТАДИ! - AUZ.UZ\n«MULK TRANS SAVDO» МЧЖ ОЧИҚ АУКЦИОН САВДОСИГА ТАКЛИФ ЭТАДИ!\nАукцион савдосига Андижон вилояти ИИБ ЙҲХБнинг 24.12.2019 йилдаги 6/2-3355-сонли буюртмасига ҳамда 26.12.2019 йилдаги ҳамкорлик шартномасига асосан, Андижон вилояти ИИБ ЙҲХБга тегишли бўлган қуйидаги автомототранспорт воситалари қўйилмоқда:\n-1993 йилда ишлаб чиқарилганган, техник ҳолати носоз, "KORANDO-9" русумли, давлат белгиси 60 536 VSF рақамли автотранспорт воситаси. Бошланғич баҳоси - 5231764 сўм;\n-1993 йилда ишлаб чиқарилган, техник ҳолати носоз, "KORANDO-9" русумли, давлат белгиси 60 525 VSF рақамли автотранспорт воситаси. Бошланғич баҳоси - 5231764 сўм;\n-1993 йилда ишлаб чиқарилган, техник ҳолати носоз,"Mercedes Benz" русумли, давлат белгиси 60 557 VSF рақамли автотранспорт воситаси. Бошланғич баҳоси - 6684964 сўм;\n-1994 йилда ишлаб чиқарилган, техник ҳолати носоз, "OPEL-6" русумли, давлат белгиси 60 573 VSF рақамли автотранспорт воситаси. Бошланғич баҳоси - 6533770 сўм;\n-1989 йилда ишлаб чиқарилган, техник ҳолати носоз, "TOYOTA" русумли, давлат белгиси 60 558 VSF рақамли автотранспорт воситаси. Бошланғич баҳоси - 7200626 сўм;\nАукцион савдоси 2020 йил 28 январь куни соат 15.00 дан бошлаб ўтказилади. Аризалар расмий иш кунлари соат 9.00 дан 16.00 гача қабул қилинади (13.00 дан 14.00 гача тушлик). Аризаларни қабул қилишнинг охирги муддати - 2020 йил 28 январь куни соат 12.00 гача.\nЮқоридаги мулкларнинг техник ҳолатлари билан бевосита мулкий ҳуқуқ субъекти вакиллари иштирокида жойида танишишлари мумкин. Аукцион савдоларида иштирок этиш истагида бўлган талабгорлар савдо ташкилотчиси билан келишувни имзолаганидан сўнг мулк бошланғич баҳосининг 10 (ўн) фоизидан кам бўлмаган миқдордаги закалат пулини"MULK TRANS SAVDO" МЧЖнинг ЧЭКИ "Савдогар" АТБ Андижон филиалидаги қуйидаги ҳисоб рақами( МФО: 00081, СТИР:303561044, 20208000300540278002)га тўлашлари шарт. Жисмоний шахслардан паспорт нусхаси, савдода қатнашувчи ишончли вакил учун белгиланган тартибда тасдиқланган ишончнома, закалат пули тўлаганлиги ҳақида тўлов ҳужжати асли тақдим этилади. Консалтинг хизматлар ва махсус бланк учун тўлов олиниши мумкин.\nАризаларни қабул қилиш ва савдо ўтказиш манзили: Андижон шаҳри, Амир Темур шоҳкўчаси, 14-А-уй. Тел: (+99893) 445-77-55.E-mail: mulktranssavdo@mail.ru ва rustam_matanov@mail.ru


Эммануэль Адебайор: Футболчилар ундан норози эди\n21 ноябрь, 2017, 23:23\n"Манчестер Сити" собиқ хужумчиси Эммануэль Адебайор хозирда "Зенит" клуби мураббийи Роберто Манчини ҳақида ўз фикрини билдириб ўтди.\n-Манчини кийим алмаштириш хонасини ҳеч қандай назорат қилмасди. Шуни айтиб ўтишим мумкинки 25 футболчи ундан норози эди. У хаёт давомида жуда зўр футболчи эди, аммо мурабийликга у ярамайди. Ҳар қандай жамоада мураббийликни бошлаганда у 40 футболчи сотиб олади. Эслаб кўринг Манчинидан сўнг Моуриньо "Интер"нинг устозига айланди ва унинг қўлида 40 футболчи бор эди.\nМанчини "Сити"ни бошқаришни бошлаганида у дунё миқиёсидаги 5 энг зўр футболчиларни, айнан Жеко, Балотелли, Тевес ва Агуэроларини сотиб олганди. Агар у менга ўша даврда"шахарликлар" сафидан кетишимни сўраганида мен кетардим, аммо Манчини мен унга кераклигимни таъкидлаганди.\nУчрашувларда ўзимни яхши кўрсатиб, рақиб дарвозасини ишғол этган бўлсамда, мураббий менга менинг харакатларимдан қониқмаганимни айтарди. Футболчилар ундан норози эди, -дейди Адебайор Football Italia нашрига берган интервьюсида.


Тадбиркор маҳсулотини хорижга экспорт қилмоқда\nБугунги кунда Ўрта Чирчиқ тумани “Мустақиллик” маҳалласидаги “MIGROS” МЧЖда ишлаб чиқарилаётган сифатли маҳсулотлар харидорларга манзур бўлмоқда.\nКорхона раҳбари Султонали Хидиров ўтган йилнинг февраль ойида 3 гектар майдонда қандолатчилик маҳсулотлари ишлаб чиқарадиган корхона бунёд этиш мақсадида ташландиқ жойда қурилиш бошлаганди. Айни пайтда 7 миллиард сўм маблағ эвазига 60 иш ўрнига эга бўлган замонавий корхона қад кўтарди.\nТуркиядан келтирилган замонавий ускуналар ёрдамида соатига 400 килограмм сифатли ва мазали шоколадлар тайёрланяпти. Бир кунда 200 қути харидорбоп қандолатчилик маҳсулотлари мамлакатимизнинг барча вилоятлари, шунингдек, қўшни Тожикистон давлатига ҳам юбориляпти.\nКорхона раҳбари С.Хидировнинг таъкидлашича, “Робиябегим” ва “Зуҳро нур” номли шоколадларнинг харидорлари тобора кўпаймоқда.


Алексей Навальний 12 июнь кунги судда сўнг журналистлар билан гаплашмоқда.\nРоссия бўйлаб ўтказилган коррупцияга қарши норозилик намойишларининг асосий ташаббусчиси¸ мухолифат лидери Алексей Навальнийнинг 12 июнь куни Симоновский туман судидан туриб ëзилган видеоблоги жамоатчиликка эълон қилинди.\nУнда Навальний навбатдаги видеомурожаати 30 кундан кейин бўлишини айтади ва намойишга чиққанлар билан бирга бўла олмаганидан афсус билдиради.\n- Афсусларким¸ мен ҳаммани бу митингга чиқишга чақирдим¸ аммо ўзим бу пайтда судда бўлганим боис¸ унда қатнаша олмадим. Суратларни кўрдим¸ ҳаммангиз зўрсиз¸ мен сизлар билан битта ҳаракатда бўлганимдан фахрланаман. Мен келаси 30 кун ичида кўп китоб ўқийман¸ нарда ўйнаб¸ ухлайман. Лекин сиз ишни давом эттиринг¸ коррупцияга қарши курашинг¸азаматлигингизча қолинг¸ деди 12 июнь кунги суд ҳукмидан сўнг қилган видеомурожаатида Алексей Навальний ўз тарафдорларига қарата.\nПутин ҳокимиятидаги коррупцияга қарши кураш етакчиси Алексей Навальний 2018 йилги президент сайловларида ўз номзодини қўяжагини эълон қилган.


05 декабр 2020, Тошкент вақти: 20:38\nЎзбекистоннинг Эркин савдо ҳудудига қўшилиши протоколи 2012 йилда МДҲ бош вазирлари учрашувида қабул қилинган.\n2014 йилнинг 25 январида Россия ҳукумати Ўзбекистоннинг МДҲ Эркин савдо ҳудудига қўшилиши борасида тегишли протоколни мамлакат парламенти муҳокамасига киритгани хабар қилинмоқда.\n“Протокол Россия томонидан 2012 йилнинг 28 сентябридаги МДҲ ҳукумат раҳбарлари Кенгаши қарорига мувофиқ Ўзбекистон Республикасини МДҲ доирасидаги ҳамкорликка фаолроқ жалб этиш, шунингдек, Ўзбекистон ва Божхона иттифоқига аъзо давлатлар савдо режимларини бир шаклга келтириш учун ишлаб чиқилган”, дейилади Россия Вазирлар Маҳкамаси расмий сайтидаги хабарномада.\nДумага киритилган расмий ҳужжатда Божхона Иттифоқи мамлакатлари ва Ўзбекистон ўртасидаги ўзаро савдода импорт божи жорий этилмаслиги, бироқ икки тараф ўртасидаги шартнома “бир қатор шартлар асосида амал қилиши” белгилаб берилган. Хусусан, Ўзбекистон ва МДҲ мамлакатлари ўзаро савдода миллий режим мажбуриятларидан 2020 йилнинг 31 декабригача ёки Ўзбекистон Республикасининг Жаҳон Савдо ташкилотига қўшилиши муддатигача ҳоли этилиши кўзда тутилган.\nХабарномада Россия Федерацияси қонунчилиги томонидан белгиланган бошқа қоидаларни ҳам ўз ичига олгани айтилади.\nЭслатиб ўтамиз, Ўзбекистон Президенти Ислом Каримов “2011 йил 18 октябрдаги Эркин савдо ҳудуди тўғрисидаги шартномани унинг Томонлари ва Ўзбекистон Республикаси ўртасида қўллаш ҳақидаги Баённомани ратификация қилиш тўғрисида”ги қонунга имзо чеккан эди.\nБу билан Ўзбекистон МДҲ Эркин савдо ҳудудига қўшилган тўққизинчи давлат бўлди.\nКелажакда МДҲ маконида Европа Иттифоқига ўхшаш тузилма бўлади, деган ишончда Россия, Қозоғистон ва Беларус ўртасида ташкил топган ягона Божхона иттифоқи ўз фаолиятини 2010 йилда бошлаган эди.\nЎзбекистон МДҲ нинг Эркин савдо ҳудудига қўшилиши ҳақидаги шартномани 2013 йил 31 май куни Беларус пойтахти Минскда бўлиб ўтган МДҲ бош вазирлари кенгашининг навбатдаги мажлисида имзолаган эди. Бу Протоколни ратификация қилиш тўғрисидаги қонун Ўзбекистон Республикаси парламентининг Қуйи палатаси томонидан 2013 йилнинг 29 ноябр куни қабул қилинди, Сенат эса уни 13 декабрда ўз тасдиғидан ўтказди.\n“Эркин савдо ҳудуди ташкил этиш” ҳақидаги битмига МДҲнинг саккиз давлати - Арманистон, Беларус, Қозоғистон, Молдова, Россия, Тожикистон, Украина ва Қирғизистон имзо чеккан.


Газета Норма маслахатчи / 2015 год / № 22 / Қонунчиликдаги янгиликлар\nБугун ён-атрофга назар ташлаган киши ҳамма яхши нарсалар, муносиб шарт-шароит ва кенг танлаш имконияти, аввало, аҳолимиз учун эканлигига амин бўлади. Бу, мамлакатимизда инсон манфаатлари, қонуний ҳуқуқларини таъминлаш кундалик турмуш тарзимизда ўзининг кенг ифодасини топаётгани самарасидир. Айниқса, истеъмолчилар ҳуқуқларини ҳимоя қилиш борасида миллий қонунчилик асослари яратилиши билан бир қаторда уларни рўёбга чиқариш учун алоҳида тизим шакллангани шу мақсадга хизмат қилаётир.\n● Истеъмолчилардан келиб тушган шикоят ва аризаларнинг 88,5 фоизи ижобий ҳал этилди\n● www.istemol.uz веб-сайти ривожлантирилмоқда\nЎзбекистон Миллий матбуот марказида «Истеъмолчиларнинг ҳуқуқларини ҳимоя қилишда нодавлат нотижорат ташкилотларининг ўрни ва роли» мавзусида ташкил этилган матбуот анжуманида бу алоҳида қайд этилди.\nТадбирда фуқаролик институтлари, нодавлат нотижорат ташкилотлари демократик қадриятлар, инсон ҳуқуқ ва эркинликлари ҳамда қонуний манфаатларини ҳимоя қилишнинг муҳим омилига айланаётгани таъкидланди. Жамоатчилик ва фуқаролик назорати институти жамиятнинг давлат билан ўзаро самарали алоқасини таъминлаш, одамларнинг кайфиятини, мамлакатда кечаётган ўзгаришларга муносабатини аниқлашнинг муҳим воситаларидан бирига айланди.\nИстеъмолчилар ҳуқуқларини ҳимоя қилишда ҳам жамоат ташкилотларининг ўрни ва роли кучайиб бораётир. Бунда Вазирлар Маҳкамасининг «Истеъмолчилар ҳуқуқларини ҳимоя қилишда жамоатчилик иштирокини кенгайтириш чора-тадбирлари тўғрисида»ги Қарори (28.11.2002 йилдаги 414-сон) муҳим дастуриламал бўлмоқда.\nЎзбекистон Иcтеъмолчилар ҳуқуқларини ҳимоя қилиш жамиятлари федерациясининг 14 ҳудудий бирлашмаси, 193 туман ва шаҳар жамиятлари, маҳаллаларда, корхона ва ташкилотларда ҳамда ўқув муассасаларида минглаб таянч гуруҳлари фаолият юритмоқда. Улар истеъмолчилар ҳуқуқларини ҳимоя қилиш тўғрисидаги амалдаги қонун ҳужжатларини кенг тарғиб қилиш билан бирга, фуқаролар дуч келаётган муаммоларни ҳал қилишда яқиндан кўмаклашмоқда.\nЖорий йилнинг биринчи чорагида Иcтеъмолчилар ҳуқуқларини ҳимоя қилиш жамиятлари федерацияси тизимига истеъмолчилардан келиб тушган шикоят ва аризаларнинг 88,5 фоизи ижобий ҳал этилди. Истеъмолчилар томонидан кўрилган 538 млн сўмдан ортиқ моддий зарар қопланишига эришилди. Мазкур мурожаатлар асосан аҳоли кўпроқ дуч келадиган хизматлар – савдо, алоқа, транспорт, соғлиқни сақлаш ва коммунал соҳаларига оиддир.\nАнжуманда федерация давлат ташкилотлари билан ижтимоий шерикликни йўлга қўйгани ишлар самарадорлигини ошираётганига эътибор қаратилди. Ахборот коммуникация технологиялари имкониятларидан унумли фойдаланиш мақсадида www.istemol.uz веб-сайти ривожлантирилмоқда.


Google тез орада технологиялар оиласини тўлдириши кутилаётган янги девайс ҳақида маълумот берди. Google Pixel Buds қулоқчинлари Apple AirPods'га жуда ўхшаб кетади, бироқ уларнинг бир неча фарқи мавжуд. Энг асосийларидан бири - Google қулоқчинлари автоматик равишда 40 тилдан таржималарни амалга оширади, бунинг учун тугмани босиб, "Менга испанча гапиришга ёрдам бериб юбор!" дейишнинг ўзи кифоя.\nБу функцияни фақат яна бир янги қурилма билан бирга қўлга киритиш мумкин — Google Pixel 2 смартфони. Афтидан, Google смартфон ишлаб чиқариш соҳасида Apple билан жиддий рақобатлашмоқчи кўринади. Қулоқчинлар Google Assistant сунъий интеллект виртуал ёрдамчиси билан синхронлаша олади. Компания бош директори Сундар Пичайнинг сўзларига кўра, сўнгги йил ичида таржима сифати анча яхшиланган.\nҚулоқчинлар ноябрь ойида сотувга чиқади. Уларнинг нархи - 159 доллар. Google сайтида уларга олдиндан буюртма бериш бошланди.\nБироқ компания жиддий рақобатга киришишига тўғри келади, зеро кўп компаниялар синхрон таржимонларни ишсиз қолдириш устида ишламоқда.\nGoogle қулоқчинлар таржима


00:00 / 14.02.2007 | eski savollar | 1914\nШайҳ жаноблари, Декларант бу - Озбекистонга кириб келадиган ва Озбекистондан чиқиб кетадиган ҳамма товарларни, газдан тортиб нефтгача ва барча жиҳозларни декларатсиясини то'лдириб расмиятчилигини бажарадиган шаҳс. Товарларни досмотр қилади ва қогоз ишларини бажариб божҳонага топширади.Шундан со'нг мижоз божҳона толовини Декларант ҳисоблаб берган база нарҳи бойича давлатга толайди.Кегин Декларант мижоздан агар у жисмоний шаҳс болса 40 минг сом олади.Агар у мижоз Юридик шаҳс болса 0,2% иш ҳаққи учун олади. Агар 0.2 % 40 минг сомдан кам болса, унда Юридик шаҳсдан ҳам 40 минг сом олади.Декларант у пулни олгандан кегин 40 мингдан 25 мингини ози ишлаётган фирмага толайди. Қолган 15 мингини чонтагига солади. Ундан ташқари Декларант Фирмага туширган жамми пулларидан 25% фоизини ойлик ҳисобида олади. Энди мижоз ҳам божҳона тарифларини толайди ҳам декларантнинг қилган ҳизматига толайди.Энди Декларант 40 мингдан 15 мингини озига наҳт олади, ҳам қолган 25 мингдан 25% ойни оҳирида олади.Мисол учун: Декларант ойига 30 та декларатсия қилса. 30х40 000=1200 000 фирмага пул тушуради. 1200 000 дан 450 000 наҳт олади ва қолган 750 000 сомдан ҳам яна ойни оҳирида 750 000 х 25% = 187 500 сом олади. Шунда Декларант 450 минг ҳар куни 15миндан олгани учун 30 кунда 450000 болади чонтагидаЯна Декларант ойнинг оҳирида 25 миндан йигилган ва 30 кунда 750 минг болган суммадан 25 % 187500 қошимча ойлик қилиб олади.Декларант билан ишлаш келишув асосида. Фирма Декларантга ҳар битта клиэнтингдан 25 минг сом тушуриб бер, шундан сенга 25 % ойлик бераман деб келишиб олади.Шунда Декларант клиэнтга кассага 25 минг сом толанг фирмамизга дейди ва яна Мижоздан 15 минг сом иш ҳаққи олади. Умумий қилиб 40 000 деб айтади.Соволлар:1. Декларант олаётган пуллар ҳалолми ҳаромми?2. Келишув асосида болса, ва ҳамма декларантлар шундай ишласа, шунақа ишлаш ҳалолми ҳаромми?3. Мижозлар базида тушунмай мен кассага 25 000 сом толадим (сенинг ҳизматинга), нега энди яна сенга 15 минг сом наҳт беришим керак? дей айтади. Шундай ишлаш ҳалолми ҳаромми?4 Декларантнинг сарф ҳаражатларини клиэнт ҳам божҳона ишчилари ҳам тушунмайди?5. Ози ҳозирги иқтисодий вазиятдан келиб чиққан ҳолда Ойлик ёки ортача пул ёки маош неча пулни ташкил этиши керак?Мижозларга Ҳожайин билан келишиб олганимиз учун 25 минг толанг кассага деймиз ва бизга 15 минг яна қошимча наҳт қолимизга берасиз деймиз. Ҳаммаёқда ставка шундай? Шу иш ҳалолми ёки ҳаромми?Коп клиэнтларга шундай айтамиз тушуниб пул беришади ва рози болинг деймиз. Базилари рози болмай беради. Нега энди икки мартда пул толашим керак дейди. Базилари кассага 25000 пул толайдида ва яна 15000 сом бериб розиман дейдию лекин ичида нима дейди Аллоҳ билади.Агар мижоз огзида яни тилини учида розиман деса, шу айтган розичилиги отадими ёки ёқми? Ичида норози болса ҳам.Энди Ҳамма иш декларант бойнида, Ҳамма муоммолар ҳам товарни оформит қилган декларант бойнида, Югур югур, чоп чоп ҳаммаси Декларант бойнида.Чэтдан келган ёки кетаётган товарни декларант бориб санаб очиб кориб ёзиқ чизиқларини қилиб келиб. Сонг Декларант ъомпутер программасига уларни ёзиб, ҳисоб китобини қилиб Мижозга олиб келган товарини божҳонага толовини аниқлаб ҳужжатларини расмийлаштриб, мижоз товарни олиб кетиши учун тайёрлаб беради.Ҳозир мен бир озим эмас копгина Декларантлар номидан сизга ёзишга аҳд қилдим. Нега энди биз меҳнат қилиб ва устига олган пулимиз ҳаром болиши керак? Нега энди соглигимиз, ёл крамиз, обедимиз, телефонимизга толаётган пулимизани Мижозлар тушунмайди?Аҳир 187500 олсак бу пул етмайдику? Божҳона узоқда ёлкра бор, овқатланиш бор, телефон толовлари бор болса?Аҳир ставка 40 000 дан 100 000 гача Фирмамизга 25 мингини толаб берсак болди қолгани бизники/Нима қилай? Нима қилайлик? Бу савол коп одамнинг саволиИлтимос жавоб беринг.\nАгар божхона хизматларини бажариб берувчи ходим ўзи ишлаб турган муассаса ила тузган шартномада, ўзингга алоҳида ўн беш минг сўм сўраб оласан деб келишган бўлса, жоиз.Аммо у ўзи ишлаётган муассасадан маош олиб, яна яшрин равишда ўзига пул сўраётган бўлса, дуруст эмас. Бундай пайтда мижоз ўз-ўзидан рози бўлиб берган маблағни олса бўлади.\nТотализаторларнинг ҳукми нима?\nБиржага пул тикиш халолми?\nАвто суғурта учун ижара


Манба: Россия ва АҚШ Суриядаги жангларни тўхтатиш бўйича лойиҳа тайёрлаяпти\n14:00 / 24.02.2016\nРоссия ва АҚШ Суриядаги жанговар ҳаракатларни 27 февралдан бошлаб тўхтатиш масалисидаги келишув резолюциясининг иккита қоралама нусхасини тайёрлади. Бу ҳақида ТАСС агентлиги БМТнинг штаб-квартирасидаги манбасига таяниб хабар беришича, икки ҳужжатнинг асосий қисмлари биттага бирлаштирилади ва яқин кунларда тасдиқланади.\n"Иккита матн бор. Бири америкаликлар, иккинчиси русларники. Уларни бирлаштириш керак", - дейди суҳбатдош. Унинг сўзларига кўра, бўлажак келишувни тасдиқлаш мураккаб жараён. Чунки гап Сурия масаласида бормоқда ва айнан шундай ҳолатда икки томонда ҳам вақт оз.\nБМТдаги бошқа манбанинг ТАССга хабар беришича, резолюция муҳокамаси фақат икки томон—Россия ва АҚШ ўртасида кечмоқда. Хавфсизлик кенгашига аъзо бошқа мамлакатларнинг иштироки борасида ҳеч қандай гап -сўз йўқ.\nБМТ Бош котиби Пан Ги Мун бу ҳаракатни миннатордлик билан қабул қилди ва у сурия масаласида воситачилик қилаётган махсус элчиси Стаффан де Мистура келишувни рўёбга чиқариш учун астойдил ҳаракат қилаётганини айтди.


Сирдарё ва Жиззах вилоятларида ҳар бир килограмм пахта учун қўшимча равишда 100 сўмдан пул тўланмоқда\nКомпания янгиликлари / 5 Окт 2017\nБугунги кунда ким билан суҳбатлашманг, мавзу иқтисодиётимизнинг таянчларидан бири – пахта йиғим-терими мавсумига бориб тақалади. Деҳқону фермерларимизнинг йил бўйи қилган машаққатли меҳнати самараси далаларда бўй кўрсатди – чаноқлардаги “оқ олтин” дур каби оппоқ бўлиб очилмоқда.\nЖорий йилда мамлакатимиз далаларида тупроқ-иқлим шароитига мос, серҳосил навларни танлаш, ерни экишга тайёрлаш, уруғни ўз вақтида қадаш, ғўза қатор ораларига оби тобида ишлов беришга доир агротехник тадбирлар сифатли ўтказилгани туфайли майдонларда мўл ҳосил етиштирилди.\nЎзбекистон Қишлоқ ва сув хўжалиги вазирлигидан олинган маълумотларга кўра, бу йил ҳосил ҳар йилгидан салмоқли бўлиб, теримга пухта тайёргарлик кўрилган.\nЎзбекистон Республикаси Вазирлар Маҳкамасининг 2017 йил 14 сентябрдаги «2017 йил ҳосили пахта хом ашёсининг харид нархлари тўғрисида»ги қарори пахта йиғимида иштирок этаётган теримчиларнинг манфаатдорлигини оширишда муҳим аҳамият касб этмоқда. Унга кўра, 1 октябрдан бошлаб қўлда терилган 1 килограмм пахта учун 500 сўм, машинада терилган 1 тонна хомашё учун 260 минг сўм ҳақ тўланмоқда. Пахта етиштирувчи фермер хўжаликларига теримчиларга меҳнат ҳақини ҳар беш кунда, зарурат бўлганда эса ҳар куни тўлаш тавсия этилди.\nҲар бир килограмм пахта учун белгиланган нархнинг ўтган йилга нисбатан икки баробарга оширилгани терим мавсумига уюшмаган ёшлар ва аҳолини ихтиёрий равишда жалб қилишга хизмат қилмоқда. Шунингдек, меҳнат ресурслари етишмайдиган ҳудудлар – Сирдарё ва Жиззах вилоятларида ҳар бир килограмм пахта учун қўшимча равишда 100 сўмдан тўлаш тажрибаси қўлланмоқда.\nЙиғим-теримни уюшқоқлик билан ўтказиш учун жойларда камида 100 нафар теримчидан иборат отрядлар ташкил этилди. «Ўзпахтасаноат» акциядорлик жамияти теримчилар отрядлари раҳбарларини пахта тозалаш корхоналари билан тузиладиган фуқаролик-ҳуқуқий шартнома асосида ишга қабул қилгани ҳам мавсум янгиликларидан бири бўлди. «Агробанк» акциядорлик тижорат банки «Ўзпахтасаноат» акциядорлик жамияти ташкилотларига теримчилар отрядлари раҳбарларига ўз вақтида иш ҳақи тўлаш учун 45 миллиард сўм миқдорида кредит маблағлари ажратди.\nБир сўз билан айтганда, деҳқону фермерларимизнинг залворли меҳнатлари эвазига етиштирилган "оқ олтин”ни нест-нобуд қилмасдан ёғин-сочинли кунларга қолдирмай саранжомлашда барча имкониятлар тўлиқ сафарбар этилмоқда. Бу эса мамлакатимиз пахта хирмони юксак бўлишини таъминлайди.


22:12, 02.11.2020 // 38890\nЎзбекистон банкларида қуйма олтин ёмбиларининг сотуви бошланди\nАҳолининг инвестиция ва жамғариш имкониятларини кенгайтириш, шунингдек, қимматбаҳо металлар муомаласини ривожлантириш мақсадида Ўзбекистон Марказий банки ўлчовли олтин қуймаларни тижорат банклари орқали сотувга чиқармоқда. Бу ҳақда Марказий банк томонидан маълум қилинди.\nОлтин қуйма ва унинг қадоғи бир хил серия рақамига эга. Қадоқда 3 турдаги ҳимоя элементи мавжуд:\nСотувга чиқарилаётган тўрт турдаги олтин қуймаларининг нархлари қуйидагича:\n5 граммли қуйма — 3 436 000 сўм;\n10 граммли қуйма — 6 623 000 сўм;\n20 граммли қуйма — 13 121 000 сўм;\n50 граммли қуйма — 32 177 000 сўм;\nМарказий банкнинг эсдалик олтин тангаси (31,1 грамм) — 20 014 000 сўм.\nҚуймалар ва тангаларни мамлакатнинг барча вилоятларидаги банкларда сотиб олиш мумкин. Уларнинг тўлиқ рўйхати билан қуйидаги ҳавола орқали танишиш мумкин.\nЭслатиб ўтамиз, Ўзбекистонда банклар олтин ёмбилари сотишни бошлаши 2020 йилнинг июль ойида маълум бўлганди. Сентябрь ойида қабул қилинган «Қимматбаҳо металлар муомаласини тартибга солишни янада такомиллаштириш чора-тадбирлари тўғрисида»ги Президент фармони билан Ўзбекистонда жисмоний шахсларга қимматбаҳо ёмби ва тангаларни хорижга чекловларсиз олиб чиқиш ҳуқуқи берилди.\n14:53, 18.05.2022 // 58342\n00:12 Кеча // 48542\n13:15 Кеча // 48223\n07:30 Кеча // 47315\n18:50 Кеча // 46953